Оёк терлаши ва хидланиши - DAVOLASH DAVOLASH\nОёк терлаши ва хидланиши: бартараф етиш усуллари, даволаш учун дорилар, халқона воситалар\nОртиқча терлаш кўпинча жуда кўп ноқулайликларга олиб келади. Оёқ терлаши кўпинча ёқимсиз ҳидланиш билан бирга кечади. Ушбу мақоладан оёқлар нима сабабдан терлаши ва у билан қандай қилиб курашиш мумкинлигини билиб оласиз.\nОёқларнинг ортиқча терлаши ҳар учинчи шахсда юзага келадиган долзарб муаммо бўлиб, бу нафақат инсоннинг ўзига, балки атрофдагиларга ҳам жуда кўп ноқулайлик келтиради, чунки оёқ терлаши деярли ҳар доим ёқимсиз ҳид олиши билан бирга кечади. Дерматологияда оёқларнинг ортиқча терлаши тер безларининг ортиқча фаоллиги билан тавсифланадиган «гипергидроз» ёки «бромидроз» атамалари остида учрайди.\nТерлаш инсон танасининг ҳароратини тартибга солувчи физиологик жараёндир. Ортиқча терлашда терморегуляциянинг бузилиши содир бўлади, бу еса гипергидроз ёки бромидрознинг ривожланишига олиб келади. Гипергидроз умумий ёки маҳаллий бўлиши мумкин, шунингдек терининг муайян ҳудудлари ортиқча терлаши билан тавсифланадиган бир неча таснифга ега.\nҲозирги ҳолатда биз, аҳолида, хусусан, еркаклар орасида кенг тарқалган оёқ идиопатик гипергидрози ҳақида гапирамиз. Оёқ гипергидрозига ега беморлар кўпинча нафақат оёқларнинг ортиқча терлашидан, балки, ёқимсиз ҳид, қадоқлар, ишқаланишлар, замбуруғли инфекциялар мавжудлигидан ҳам шикоят қилишади.\nКатта ёшли одамнинг ҳар бир оёғида тахминан 20 мингта тер безлари мавжуд бўлади, улар ўртача 200 мл тер ишлаб чиқаради. Бромидроз билан оғриган беморларда намликнинг ажралиши меъёрий миқдордан сезиларли даражада ошиб кетади, натижада тер ажралишида бузилишлар юзага келади. Инсон тери 98% сувдан иборат бўлиб, у билан бирга қайта ишланган моддалар ҳам ажратиб чиқарилади: холестерин, микроелементлар, ёғ кислоталари ва бошқа метаболик маҳсулотлар.\nОёқларнинг кўп терлаши терининг ҳолатига салбий таъсир кўрсатади. Бунда патоген бактерия ва микроорганизмларнинг тўпланиши ва кўпайиши учун қулай шароит яратилади, бактериал парчаланиш туфайли еса оёқдан нохуш ҳид келиши қайд қилинади.\nОёқ терлаши ва ҳидланиши кўпинча одамлар еътиборидан четда қолади, кўпчилик кишилар шифокорга мурожаат қилмайди ва бу аномалияни жиддий муаммо деб ҳисобламайди. Бироқ, оёқларнинг ортиқча терлаши албатта даволаниши керак, чунки бу аломат нафақат катта ноқулайликларга олиб келади, балки замбуруғли инфекция, қадоқланиш ва бошқа дерматологик касалликларнинг ривожланишига олиб келиши мумкин. Даволашни бошлашдан олдин, ҳам ташқи омилларда, ҳам ички саломатликда яширинган бўлиши мумкин бўлган кўп терлашнинг сабабларини аниқлаш ва бартараф қилиш керак.\nОёк терлаши ва ҳидланишининг асосий сабаблари\nОёқнинг ортиқча терлашини чақирадиган бир қатор сабаблар ва туртки бўладиган омиллар мавжуд:\nОёқ терисининг нафас олишига имкон бермайдиган ноқулай ёки тор поябзал;\nСинтетик матолардан пайпоқлар ёки чулоклар;\nАсаб тизимининг бузилишлари: стресс, ҳавотир;\nГигиеник оёқ парвариши қилинмаслиги;\nОёқларга ортиқча юк тушиши;\nЕндокрин тизим касалликлари;\nЯхши ёки ёмон сифатли ўсмалар;\nОёқ териси касалликлари: бармоқлар орасидаги терини шикастлайдиган, ёриқлар пайдо қиладиган, қипиқланиш, қичишиш, ёқимсиз ҳид келишни чақирадиган замбуруғли инфекциялар.\nИнсон организмининг индивидуал хусусиятларини ҳисобга олган ҳолда, оёқ терлаши бошқа омиллар таъсирида ҳам юзага келиши мумкин. Айрим ҳолларда, оёқ терлашидан қутулишнинг енг яхши усули — оёқларнинг ҳар томонлама ва тизимли равишда парваришлаш ҳисобланади. Бошқа ҳолларда, махсус воситалардан фойдаланмасдан натижага еришиб бўлмайди.\nҚандай қилиб оёк терлашини йўқотиш мумкин?\nОёқ терлашига қарши кураш киши бир неча оддий қоидаларга риоя қилган тақдирда муваффақиятли бўлади.\nДаставвал совун ва совуқ сув ёрдамида гигиена жараёнларини ўтказиб, кунига икки марта оёқларингизни ювишингиз, кейин сочиқ билан қуруқ қилиб артишингиз керак. Бундан ташқари, тўғри поябзалларни танлаш ҳам муҳим аҳамиятга ега, у ҳаво ўтказиши, сифатли материаллардан тайёрланган бўлиши керак. Оёқ кийимларини ташқи ва ички тарафидан мунтазам равишда тозалаш, ички тагликларини тез-тез алмаштириб туриш ва албатта, ҳар куни пайпоқлар, чулоклар ёки колготкаларни алмаштириб, тозасини кийиш керак. Синтетик матолардан тайёрланган пайпоқлар оёқ терлаши юқори бўлган кишилар учун тавсия етилмайди, юқори сифатли ва табиий материаллардан тайёрланган буюмлар кийиш керак.\nАгар бундай парвариш ижобий натижа бермаса, у ҳолда дерматолог шифокорга кўриниш мақсадга мувофиқ бўлади, у асосий сабабни аниқлаб, оёқ терлаши учун самарали воситаларни белгилаб, оёқларни парвариш қилиш тўғрисида фойдали маслаҳатлар беради. Оёқларнинг ортиқча терлашидан уялиш керак емас, бу ўз соғлиғингиз ҳақида ўйлаш кераклиги ҳақида сигналдир. Фақатгина шифокор гипергидрозни келтириб чиқарган сабабни аниқлаб, бартараф қила олади.\nОёклар терлашидан қутулиш усуллари\nФармакологик бозорда оёқларнинг ортиқча терлашига қарши курашишга мўлжалланган катта миқдордаги дори-дармонлар мавжуд бўлиб, уларнинг барчаси ташқи қўллаш учун томчи, малҳам, кремлар шаклида чиқарилади. Агар гипергидроз муаммоси ички касалликлар сабаб юзага келган бўлса, шифокор беморни керакли тиббий соҳадаги мутахассисга йўналтириши мумкин, бундай ҳолларда даволаш мутахассиснинг назорати остида комплексли бўлади.\nОёқ терлаш муаммосини дор воситалари қўллаш билан консерватив даволашдан ташқари, ҳозирда жарроҳлик аралашуви ёки ботокс қўллаш кўринишидаги ноанъанавий тиббиёт усулларидан ҳам самарали фойдаланилмоқда. Даволаш усулларининг ҳар бирини батафсил кўриб чиқамиз, уларни иккита йўналиш — медикаментоз даволаш (дори-дармонлар, жарроҳлик, муолажалар) ва номедикаментоз (халқона воситалар, уй шароитида бажараладиган амаллар) турларга ажратиш мумкин.\nДорихона препаратлари ёрдамида оёқ терлашини даволаш\nОёқ ҳидланиши ва терлашини даволаш учун тиббий воситалар муаммони бартараф етишнинг енг оддий ва қулай усулидир. Бундай воситалар шифокор рецептисиз чиқараладиган малҳам, крем, аерозолларни ўз ичига олади, улар кенг нарх диапазонига ега.\nФормалдегид сақловчи препаратларга тегишли, оёқ гипергидрозини даволашнинг самарали воситаларидан бири. Препарат аллергик реакция чақирмайдиган рангсиз гел шаклида ишлаб чиқарилади. Қўллаш кўрсатмаларига кўра, уни бир марта қўллагандан сўнг 1-2 ҳафта терлашдан халос бўлиш мумкин. Препаратни тоза қуруқ терига қўллаш керак, сўнг терида ингичка шаффоф қобиқ ҳосил бўлади ва уни ярим соатдан кейин ювиб ташлаш мумкин. Муолажани қайта ўтакзиш зарурати биринчи қўллашдан 7-10 кун ўтгач юзага келиши мумкин.\nКўп йиллардан буён қўлланиладиган ишончли восита. Шу билан бирга, самарадорлиги янада яхшироқ бўлган бошқа препаратлар мавжудлигини туфайли, ҳозирда теймуров пастаси тобора камроқ қўлланилмоқда. Уни терига кунига 2 марта қўллаш керак, инобатга олинг, у кийимларни расво қилиши, тўшакда излар қолдириши мумкин.\nКукун шаклида чиқариладиган оёқларнинг ортиқча терлашига ва ҳидланишига қарши курашда самарали восита. Ушбу препарат антимикотик, яллиғланишга қарши, дезодоризация хусусиятларига ега, ундан фойдаланиш қулай. «Борозин» пакетининг таркиби поябзал ичига солинади, у поябзал ҳидини, оёқ терлашини камайтиради.\nБу гипергидрозни даволаш учун антиперспирант. Тадқиқотлар натижаларига кўра, 80% ҳолларда ушбу воситани қўллаш натижасида оёқ терлашидан халос бўлиш мумкин.\nЎсимлик асосли препаратлар\nЎз таркибида табиий ўтлар компонентларини сақлайди, қарши кўрсатмаларга ега емас ва улардан фойдаланиш хавфсиздир. Бундай препаратлар масалан Белласпон, Беллоид.\nЮқорида келтириб ўтилган препаратларни ҳар бирини ишлатишдан олдин фойдаланиш бўйича кўрсатмаларни ўқиб чиқишингиз ёки шифокор билан маслаҳаталашишингиз керак.\nМалҳам, геллардан ташқари, зарур бўлса, шифокор ичиш учун доривор препаратлар — антихолинергик воситалар буюриши мумкин, улар тер безлари стимуляциясини камайтиради ва умуман терлашни пасайтиради. Аммо, бу дорилар жуда кўп қарши кўрсатмаларга ега ва шифокор томонидан фақат ўта зарур ҳолларда тайинланиши керак.\nБотулинотоксин ёрдамида терлашни даволаш\nБотулинотоксин (Ботокс, Диспорт) — 15 йилдан кўпроқ вақт давомида ишлатилган ортиқча терлашни даволашнинг самарали, ишончли усули ҳисобланади. Ушбу даволаш усули бир неча дақиқадан сўнг терлашдан халос қилади. Қўллаш усулининг моҳияти тери ичига ботулинотоксин асосидаги препаратнинг кичик миқдорини киритишдан иборат.\nДаволашдан кейин таъсир 6 ой давомида сақланади. Ботулинотоксин моддаси тер безларининг фаоллиги учун жавобгар бўлган ацетилхолинни блоклайди. Ушбу препарат минимал қарши кўрсатмаларга ега ва фақатгина 1% ҳолларда самара бермайди. Бундай даволаш усулининг битта камчилиги — юқори нархи ҳисобланади.\nОёк терлашини електрофорез билан даволаш\nАгар дори воситалари билан даволанишдан сўнг ижобий натижалар кузатилмаса, шифокор заиф електр токи билан ишлайдиган махсус қурилма ёрдамида физиотерапевтик муолажани буюриши мумкин. Електр токи таъсири остида тер безларининг фаолияти бостирилади. Таъсири шифокор белгилаган муолажалар сиклидан кейин 6 ойгача давом етади.\nОёк терлашини уй шароитида халқона воситалар ёрдамида даволаш\nОёқларнинг ҳидланиши ва терлашини даволаш учун кўпинча халқ тиббиёти воситалари ёрдамга келади, булар тер безларининг фаоллигини вақтинча камайтиради, лекин касалликнинг сабабини бартараф қилмайди. Табиий масаллиқларга асосланган оёқ учун ванналар самарали таъсирга ега: масалан антисептик, яллиғланишга қарши, тонусни оширувчи хусусиятларга ега бўлган еман пўстлоғи, мойчечак, маврак япроғи ва бошқа маҳсулотлардан.\nШунингдек оёқ терлашига қарши упалар ҳам яхши самарага ега, улар нафақат оёқ терисини қуритибгина қолмай, балки яллиғланишга қарши, деодоризация таъсирига ега. Упалар сифатида бор кислотаси кукуни, картошка крахмали ишлатилиши мумкин. Оёқ терлашини уй шароитида даволашнинг афзаллиги шундаки, уларни анъанавий даволаш усуллари билан биргаликда олиб бориш мумкин.\nОёқларнинг нохуш ҳидланиши ва терлашини даволаш учун халқ табобатида ишлатиладиган бир неча рецептларни кўриб чиқамиз:\nМойчечакли ванналар. Тайёрлаш учун 7 ош қошиқ мойчечак, 2 литр қайноқ сув керак бўлади. Мойчечакка қайноқ сув қуйиб, бироз совушини кутинг, сўнг оёқларни сув совугинигача ванна қилинг, кейин қуруқ қилиб артиб, терлашга қарши ишлатаётган воситани қўлланг. Муолажани 1 ҳафта давомида ётишдан олдин бажариш тавсия етилади.\nМаврак ва қичитқи ўти дамламаси. Бунинг учун 0.5 литр қайноқ сув, 1 ош қошиқ қичитқи ўти ва маврак барглари керак бўлади. Дамламани камида 30 дақиқа давомида тиндиринг, сўнгра сузиб олинг ва кунига 50мл дан 2-3 ой давомида ичинг.\nҚирқбўғиннинг спиртли тиндирмаси. Бунинг учун ўт ва 40%ли спирт керак бўлади. Қирқбўғин ўти майдаланиб, устидан спирт қуйилади ва 14 кун давомида тиндирилади. Оёқ терлашига қарши ташқи қўлланиладиган восита сифатида ишлатилади.\nСиркали дезинфекцияловчи ванна. Фақатгина оёқлар терисида ёриқлар ёхуд кесилишлар бўлмаса ишлатилади. Буни тайёрлаш учун илиқ сувга 1 стакан сирка солиниб, 20 дақиқа давомида оёқларингизни ванна қилишингиз керак. Ушбу муолажа 3 кун давомида амалга оширилади, ундан сўнг 3 кунлик танаффус олинади ва яна шу тариқа давом еттирилади.\nЕман пўстидан қилинадиган ванна. Дамламани тайёрлаш учун 1 қошиқ еман дарахти пўстлўғи олиб, қайноқ сув қуйиш ва қайнашгача олиб бориш керак. Кейин 30 дақиқа тиндириб, оёқлар ваннаси учун фойдаланинг. Ушбу муолажани ётишдан олдин 1 ҳафта давомида ҳар куни амалга ошириш тавсия етилади.\nЎтлар тўпламили ванна. 1 ош қошиқдан мойчечак, тирноқгул, зубтурум ўтларини олиб, 2 литр қайноқ сув солиб, 1 соат тиндиринг. Кейин сузиб олиб, 20 дақиқали ванна учун фойдаланинг, муолажа 10 кун бажарилиши керак.\nБир нечта ўтлардан фойдаланишда самара кўпроқ бўлади. Ўсимлик тўпланмалари тер безларига комплекс таъсир кўрсатади, тер ажратиш фаоллигини камайтиради. Оёқи ванна қилгандан кейин сочиқ биилан қуруқ қилиб артиш керак, упа ёки бошқа воситаларни қўллаш ҳам мумкин.\nХалқ тиббиётида бутунлай хавфсиз ва самарали бўлган бошқа фойдали рецептлар ҳам мавжуд. Ушбу воситаларни шунингдек ҳафтасига 2-3 марта профилактик мақсадларда ҳам қўллаш мумкин, бу нафақат гипергидрознинг ривожланишини олдини олади, балки чарчашни йўқотади, қон айланишини тиклайди, терининг ҳолатини яхшилайди ва кайфиятни кўтаришга ҳам ёрдам беради.


Зуҳра аяга Нурафшон шаҳридан янги уй берилади\nТошкент вилоятида эҳтиёжманд оилаларни ҳар томонлама қўллаб-қувватлаш, уларнинг уйларига бориб, ҳол-аҳвол сўраш ва оилавий шароитини ўрганиш анъанага айланган.\nАлишер Усмонов Ҳайит байрами арафасида Зангиота туманидаги 1 минг 4 та оилага 2 миллиард 510 миллион сўмлик моддий ёрдам ажратди.\nПискентликлар пилла теришга оммавий киришди\nПискент туманида пиллачилик тобора ривожланиб бормоқда. Етиштирилган ипак табиий тоза маҳсулот сифатида экспортбоп маҳсулот ҳисобланганлиги боис, соҳага алоҳида эътибор қаратиляпти. Бугун туман “кумуш тола” ижодкорлари йилнинг илк ҳосилини йиғиштиришга киришдилар.\nРустам Холматов битирувчилар билан учрашди\nБугун Тошкент вилояти ҳокими Ўзбекистон Республикаси Президенти ҳузуридаги Давлат бошқаруви Академиясида таҳсил олган битирувчилар билан учрашди.\nБўкада қатор давлат муассасалари реконструкция қилиниб, фойдаланишга топширилди\nТуман маркази Бўка шаҳрида бир неча объект фойдаланишга топширилди. Шаҳар тобора ободонлашиб, замонавий қиёфа касб этмоқда.\nТАДБИРКОР ФАОЛИЯТИГА ҲЕЧ ҚАНДАЙ ТЎСИҚ БЎЛМАЙДИ\nКоронавирус пандемияси даврида иқтисодий барқарорликни сақлаб қолиш ва аҳоли бандлигини таъминлашда ишлаб чиқариш корхоналарининг барқарор фаолияти муҳим аҳамият касб этади.\nСаҳифалар: Орқага 1 ... 134 135 136 137 138 ... 575 Олдинга Барчаси


Фикрлар харитаси: у нима ва у билан қандай ишланади? » JIZZAXCITY.UZ - Жиззах ахборот портали\nЖиззах ахборот портали » Ҳаёт тарзи » Фикрлар харитаси: у нима ва у билан қандай ишланади?\nФикрлар харитаси, ментал харита, интеллект-харита, mind map — буларнинг бари шахсий фикрларимизни ташкиллаштириш усулининг бир неча номлари. Бугун ушбу инструмент нима экани ва у билан қандай қилиб самарали ишлаш мумкинлиги ҳақида сўз юритамиз.\nМентал хариталар ғояси фикрлашимиз радиант эканлигига асосланади. Яъни, биз ассоциациялар билан марказдан ён томонга қараб фикрлаймиз. Ягона марказий ғоя бўлади, ундан бошқа ассоциацияларга олиб борадиган бирлаштирувчи иплар ўтади, улардан эса яна бошқаларига. Бу қайсидир жиҳати билан дарахтни эсга солади. Унинг танаси – марказий ғоя, шохлари эса ундан келиб чиқадиган тасаввурлар.\nИнтеллект-харита ана шу асосда яратилади. У қандай бўлиши кераклиги борасида ягона бир қоида йўқ. Асосий вазифа: бош фикрни белгилаш, ассоциациялар ёрдамида кўплаб боғламалар яратиш мумкин. Интеллект-хариталар ёрдамида янги маълумотларни ўрганиш, турли масалаларни ечиш мумкин.\nДемак ментал харитани тузишнинг бир неча босқичлари бўлади. Биринчиси – асосий фикр ёки ғояни яратиш, иккинчиси – биринчи даража мавзуларини яратиш. Учинчиси – мавзуларнинг иккинчи даражасини ривожлантириш. Тўртинчиси – аниқлаштириш, учинчи ва тўртинчи даража. Суратга қаранг. У интеллект-хариталар қандай бўлиши кераклигини намойиш этади.\nМасалан, ментал харита ёрдамида тарих бўйича дарсликдаги параграфни ўрганмоқчисиз. Асос учун бўлим номини оласиз. Кейин биринчи тармоқлар ёрдамида уни бир неча бандларга ажратасиз. Кейин эса бу бандларни аниқлаштирасиз.\nФикрлар харитасини қоғозда ва рақамли технологиялар ёрдамида ҳам бажариш мумкин.\nСиз ҳам mind map ҳақида бирор нима эшитганмисиз? Бу инструментдан фойдаланганмисиз?\nТeглар: Фикрлар харитаси фикрлаш ментал харита\nУкраинада ҳарбий ҳолат жорий этилмоқда


Дард ва даво (44): Гуноҳнинг касофати (4) Гуноҳ гуноҳни чақиради\nBy IxlosOrg on 08/05/2019 ДАРД ВА ДАВО МАҚОЛАЛАР\n10. Гуноҳ гуноҳни чақиради\nДарҳақиқат, бир гуноҳ бошқа бир гуноҳни келтириб чиқаради, бири бошқасини пайдо қилади. Натижада банда гуноҳларни тарк қилиши, уларнинг домидан чиқиб кетиши қийин бўлиб қолади.\nСалаф солиҳларимиздан бири бундай деган экан: “Ёмонликнинг жазоси унинг ортидан келадиган бошқа бир ёмонликдир. Яхшиликнинг мукофоти унинг ортидан келадиган бошқа бир яхшиликдир”.\nБанда бир яхшилик (савоб иш) қилса, ёнидаги бошқа яхшилик: “Мен ҳам қолиб кетмай”, дейди. Уни ҳам қилса, яна бошқаси “Мен ҳам”, дейди. Шу тариқа банданинг охиратда олажак фойдалари ва ажр-савоблари кўпайиб бораверади. Ёмонликларда ҳам худди шу ҳол юз беради. Бора-бора тоат-ибодатлар ёки гуноҳ-маъсиятлар банда қалбида мустаҳкам ўрнашиб, ундан ажралмас сифатга, доимий одатга айланади. Масалан, тоат-ибодатга ўрганган банда тоат-ибодатдан узоқлашса, юраги сиқилиб, дунё кўзига тор кўриниб, ўзини сувсиз қолган балиқдек ҳис қила бошлайди. Тоат-ибодатга қайтсагина, қалби яна тинчланиб, кўзи қувнай бошлайди.\nГуноҳ қилишга муккасидан кетган банда гуноҳдан тийилиб, тоат-ибодатга юзланса, то қайта гуноҳ қилмагунча, юраги сиқилиб, кўнглига ҳеч нарса сиғмай, бирон ишга қўли бормай қолади. Шу даражадаки, кўпчилик гуноҳдан боши чиқмайдиган фосиқ кимсалар лаззатланиш мақсадида ёки кўнгли тусагани учун гуноҳга қўл урмайди. Балки ўша гуноҳни қилмаса алам-изтиробга тушиб, қийналиб қолишдан қочиб гуноҳга қўл уради. Буни фосиқ кимсалар йўлбошчиси Ҳасан ибн Ҳонеъ қуйидаги сўзларида очиқча ифода этган:\nБиринчи қадаҳни сипқордим,\nтанимга лаззат, хўп раводир.\nБошқасини кўтардим хушламай,\nНетай, бош оғриққа даводир.\nЯна бошқа бири айтади:\nАроқхўрга ароқ даво бўлган янглиғ,\nДардимга дарддан ўзга даво топмадим.\nБанда бир ибодатда сабр билан бардавом бўлиб, уни доимий одатига айлантирса, унга муҳаббат қўйиб, бошқа ишлардан устун қўйса, Аллоҳ таоло Ўз марҳамати ила унга фаришталарни юборади. Улар бандани ибодатга ундайди, тарғиб қилади, ўтирган ё ётган жойидан ибодатга тургизади. Шунингдек, гуноҳкор банда гуноҳда бардавом бўлса, уни яхши кўриб, бошқа ишлардан устун қўйса, Аллоҳ таоло унга шайтонларни юборади. Улар банда қалбини гуноҳ-маъсиятлар сари қўзғатади.\nҚарабсизки, биринчи банда тоат-ибодат қўшини бўлмиш фаришталарни кучайтирди. Натижада унга ёрдам берадиган энг кучли қўшинга айландилар. Иккинчи банда эса гуноҳ-маъсият қўшини бўлмиш шайтонларни кучайтирди. Натижада унинг зарарига хизмат қиладиган қўшинга айландилар.\nAvvalgi maqolaҚиёматнинг катта аломатлари: Исо алайҳиссаломнинг тушиши (6)\nKeyingi maqola Қиёматнинг катта аломатлари: Исо алайҳиссаломнинг тушиши (7)


А Сериянинг барча чет эллик хўжайинлари\nMr.NoBoDy 25.06.2019 17:21\nБугунги кунда А Сериянинг 6 клуби чет эллик бизнесменларга тегишли.\n"Интер" ва "Парма" — хитойлик, "Болонья" — канадалик бизнесмен, "Рома", "Милан" ҳамда "Фиорентина" — АҚШ вакиллари назоратида остида фаолият юритиб келмоқда.\nЖеймс Палотта (АҚШ)\n67% учун 70 миллион евро\nАсл келиб чиқиши италян бўлган америкалик тадбиркор бизнесда ақлбовар қилмас карьера қила олди. Палотта 2002 йил, “Бостон Селтикс”га эгалик қилишни бошлаганидан буён, спорт менежментлигида фаол тарзда иш юритиб келмоқда.\n2011 йил Палотта ҳамкорлари билан Сенси оиласидан клуб акцияларининг асосий қисмини сотиб олди, 2012 йил эса клуб президенти бўлди. Ўша вақтдан бери “Рома” бир неча бор кумуш медаль соҳиби бўлди, аммо “Ювентус”га ҳали жиддий қаршилик кўрсатадиган рақиб бўла олгани йўқ. Спорт директори лавозимига Рамон Мончи таклиф қилиниши ҳам бирмунча можароларга сабаб бўлган эди. Клуб испаниялик билан кетма-кет 2 йил трансферлар борасида ижобий натижаларга эришган (испан ўйинчиларни доим яхши сота олган). Бироқ бироз ўтиб ишлар ортга кета бошлади, Мончи ҳам “Севилья”га кетиб қолди.\nИкки мавсум ўртаси “Рома” учун тартибсиз ҳолда ўтиши мумкин. А Сериядаги олтинчи поғона мураббий алмашинувига сабаб бўлди. Бу ҳам етмаганидек, клубнинг икки афсонаси жамоани тарк этди: Де Росси эркин агентга айланди, Франческо Тотти эса клуб директори лавозимидан бўшади. Шундан сўнг, клуб эгасини қаттиқ танқид қила бошлашди. Бундай даврни бошдан ўтказиш тажрибали Палоттага ҳам қийинчиликлар туғдирмоқда.\nЖоуи Сапуто (Канада)\n100% учун 7 миллион евро\nСапуто – Канадага кўчиб борган италянлар авлодидан. Улар маҳсулотлар олиб-сотиш орқали бойиб кетишган. Хоккей ривожланган давлатда яшаганига қарамай, Сапутонинг футболга бўлган муҳаббати сўнмади. У Канадада яшаган пайтидаёқ МЛСда ўйнайдиган “Монреаль Импэкт” клубининг эгаси бўлган эди.\nЖоуи тарихий юртининг футбол клубларидан бирига эгалик қилиш борасида энг мақбул йўлни танлай олди - “Болонья”. Ўша вақт жамоа Б Серияга тушиб кетган эди ва айнан шундай даврда клуб арзимаган пул эвазига янги хўжайин қўлига ўтганди. Ўша йили “Болонья” А Серияга қайтди, аммо ҳар йили элитадаги ўрнини сақлаб қолиш учун курашиб келмоқда. Эслатиб ўтамиз, жамоа 2018/19 йилги мавсумни 10-поғонани банд этган ҳолда якунлади.\nЖан Цзидун (Хитой)\n69% учун 270 миллион евро\nЕвропа футболида Хитой бизнесининг инвестициялар тўлқини Италия грандларини ҳам четлаб ўтмади: бундан уч йил аввал “Интер” акциясининг асосий қисмига “Suning” компанияси хўжайини эгалик қила бошлади. Клубнинг янги эгаси биринчи бўлиб молиявий томондан барча ишни тартибга сола бошлади — “Интер” аввалроқ катта зарар кўрганди. У молиявий томонни такомиллаштириш билан бир қаторда, спорт йўналишини ҳам бирдек ривожлантира бошлади.\n“Интер” янги бошлиқ билан яна Чемпионлар Лигаси иштирокчилари қаторига қайтди. Келаси мавсумда эса жамоа Антонио Конте билан биргаликда “Ювентус”нинг Италиядаги гегемонлигига барҳам беришни олдига мақсад қилиб қўйган. “Интер”нинг бугунги кундаги асосий муаммоларидан бири — Мауро Икарди. Аргентиналик билан боғлиқ ишга қандай барҳам бериш мумкин? Бу клубнинг ҳамон энг мураккаб вазифаларидан бири бўлиб қолмоқда.\nЦзян Личжан (Хитой)\n60% учун 15 миллион евро\nЦзян Личжан спорт бизнесидаги тажрибали шахслардан биридир. Унинг “Desports” компанияси 2004 йилдан буён спорт маркетинглиги билан шуғулланади, Цзян эса спорт клубларига фаол равишда сармоя киритиб туради. У “Миннесота” акцияларининг 5%ига эгалик қилади. Шунингдек, у Испаниянинг “Гранада” клубига ҳам эгалик қилади. Испания клубига келганига атиги бир йил бўлган Личжан спорт соҳасидаги сармояларини янада кенгайтиришни истади ва “Парма”га инвестиция киритди. Яна икки ойдан кейин эса она юртида ҳам ўз клубига эга бўлди.\nЯнги хўжайиннинг келиши билан “Парма”нинг Б Сериядаги иштироки ижобий натижа билан якунланди. Жорий мавсум жамоа ҳеч бир қийинчиликсиз элитадаги ўрнини сақлаб қола олди. Лекин Личжаннинг клубдаги улуши 30%гача қисқарди. Ўша пайт акциянинг 60%и маҳаллий италян бизнесменлар, 10%и мухлислар қўлида эди.\n"Elliott Management Corporation" (АҚШ)\n99% учун 415 миллион евро\n“Милан”даги вазият — ҳақиқий детектив. Машҳур клуб ҳам хитойлик сармоядорлар қўлида бўлган эди. Улар клубни Сильвио Берлусконидан 740 миллион евро эвазига сотиб олгандилар. Аммо осиёлик инвесторлар футбол клуби бошқарувининг аҳмоқона кўринишини намоён қилишди.\nАсосий муаммо улар маблағни фойдасиз трансферларга сарфлаб, молиявий фэйр плейни нотўғри тақсимлаганликлари учун клуб фаолиятини тўхтатишига сабабчи бўлишларига бир баҳя қолди. Энг ёмони ўша пулларнинг бир қисми кредитга олинганди. Қолаверса, ўшанда менежерлар қарзни қайтарадиган аҳволда эмасдилар. Охир-оқибат, Америка компанияси “Elliott Management Corporation” (кредит берган ташкилот) клуб хўжайинига айланди. Қизиғи шундаки, фирма бошлиғи — Пол Сингер Лондоннинг "Арсенал" клубига мухлислик қилади. Аммо тақдир туҳфаси билан у Италия клуби эгаси бўлди.\n“Милан” 2018/19 йилги мавсумни Чемпионлар Лигасидан бир поғона пастдаги ўрин билан тамомлади. Ушбу мусобақада иштирок этиш клубнинг молиявий жиҳати учун жуда муҳим эди. Энди бор умид бош мураббийлик лавозимини яқиндагина эгаллаган Марко Жампаолодан...\nРокко Комиссо (АҚШ)\n98% учун 165 миллион евро\nШонли тарихга эга яна бир клуб — ҳозирда бироз қийин даврни бошдан ўтказмоқда. Улар клуб хўжайинини бир кундаёқ ўзгартириб юборган эди. Рокко Комиссо — асл келиб чиқиши италян бўлган америкалик бизнесмендир. Шунингдек, у Америкадаги бешинчи йирик телекоммуникацион компанияга ҳам эгалик қилади. Комиссо 2017 йил “Нью-Йорк Космос” хўжайини бўлиб, спорт лойиҳасини биринчилардан бўлиб ташкил қилди. Бу клуб МЛСда ўйнамайди, аммо ажойиб тарихга эга. Ахир жамоада Пеле, Бекенбауэр, Нескенс ва Рауль каби футболчилар тўп тепган. Айтганча, бразилиялик футбол қироли ҳозирда клубда фахрий президент лавозимида иш олиб бормоқда.\nКомиссо Флоренция клубини сотиб олиш орқали 2002 йилдан буён жамоани бошқариб келаётган Делла Валле ҳукмронлигига чек қўйди. Бунга асосий сабаб, Валле касодга учрагани ва клуб тўртинчи дивизионга тушиб кетгани эди. Ҳозирда топ-клублар кўз тиккан Федерико Кьезани сотиш орқали сарфланган маблағни қоплаш мумкин. Бироқ Комиссо ўйинчи камида яна бир мавсум “фиалкалар” сафида қолишини маълум қилди.


Ўзбекистон истеъмолчилар ҳуқуқларини ҳимоя қилиш жамиятлари федерацияси вакиллари Ҳиндистон истеъмолчилар ассоциацияси таклифига биноан ушбу мамлакатнинг Тамил-Наду штатидаги Ченнай шаҳрида бўлди. Сафар доирасида икки ташкилот ўртасида ҳамкорликни ривожлантиришга қаратилган ўзаро англашув меморандуми имзоланди.\nТошкент шаҳрида Ўзбекистон — Ҳиндистон ишбилармонларининг бизнес-форуми бўлиб ўтди.\nИқтисодий ривожланишнинг муҳим омили\nНавоий вилоятида Ўзбекистон Республикаси Олий Мажлиси Сенатининг Ташқи сиёсат масалалари ҳамда Бюджет ва иқтисодий ислоҳотлар масалалари қўмиталари томонидан Ташқи иқтисодий алоқалар, инвестициялар ва савдо вазирлиги, Савдо-саноат палатаси ҳамда халқ депутатлари Навоий вилояти Кенгаши билан биргаликда ўтказилган тадбирда мазкур ҳудудда эркин индустриал-иқтисодий зона фаолиятини ташкил этиш соҳасидаги қонун ҳужжатларининг ижроси ҳамда ушбу соҳада ҳуқуқни қўллаш амалиётини янада такомиллаштириш масалалари муҳокама қилинди.\nТашқи бозорда ҳам харидоргир\nДеҳқонобод туманида доривор гиёҳ — каврак ўсимлиги ширасини қадоқлаш ҳамда уни экспорт қилиш лойиҳаси муваффақиятли амалга оширилди.\nМутахассисларнинг таъкидлашича, тоғларда ўсадиган ушбу ўсимлик смоласи тиббиётда томир тортишиши, шамоллашнинг турли кўринишлари, асаб ва бошқа касалликларни даволашда кенг қўлланилади. Шу боис бугунги кунда фармацевтика саноатида унга талаб ортиб бормоқда.\nДеҳқонобод туманида яқинда фаолият бошлаган “Natural Assoefetida” қўшма корхонаси уни етиштириб, саноат усулида қайта ишлайдиган вилоятдаги дастлабки корхона ҳисобланади. Эътиборлиси, бу ерда каврак шираси 10 килограммдан 25 килограммгача бўлган идишларда қадоқланиб, хорижий мамлакатлардаги -буюртмачиларга жўнатилаётир.\nЎтган йили чет эллик ҳамкорларга 40 минг АҚШ долларилик маҳсулот етказиб берилган бўлса, жорий йилда экспорт ҳажмини янада кўпайтириш режалаштирилган.\nЖисмоний ва маънавий етук авлод келажагимизнинг муносиб бунёдкорларидир\nСоғлом, билимли, дунёқараши кенг, ўз фикри ҳамда нуқтаи назарига эга, мамлакатимизда амалга оширилаётган ислоҳотлар жараёнига дахлдорлик туйғуси билан яшайдиган, юрт равнақига муносиб ҳисса қўшишга интиладиган ёшларни вояга етказиш масаласи давлатимиз сиёсатининг энг муҳим устувор йўналишларидан биридир. Шу боис истиқлолнинг дастлабки йиллариданоқ таълим тизими, унинг узвий қисми бўлган спортни ривожлантиришга алоҳида эътибор қаратилаяпти. Зеро, соғлом авлодни тарбиялаш — буюк давлат пойдеворини, фаровон ҳаёт асосини қуриш деганидир.\nБухорода вилоят болалар мусиқа ва санъат мактаблари хор жамоаларининг фестивали ўтказилди.\nМиллий мусиқа санъатимиз ривожига улкан ҳисса қўшган атоқли композитор Мутал Бурҳонов таваллудининг 100 йиллигига бағишлаб вилоят ҳокимлиги, “Соғлом авлод учун” халқаро хайрия фонди ҳамда бошқа ташкилотлар ҳамкорлигида уюштирилган ушбу тадбир ёш истеъдод соҳибларини аниқлаш ва рағбатлантиришга қаратилган.\nФестиваль репертуари Ватан ҳақидаги қўшиқлардан иборат бўлди. Якунда Бухоро шаҳридаги 1-болалар мусиқа ва санъат мактаби хор жамоаси бош совринни қўлга киритди.\nўолиб ҳамда совриндорлар ташкилотчиларнинг диплом ва эсдалик совғалари билан тақдирланди.\nСамарқанд шаҳридаги Ўзбекистон маданияти тарихи давлат музейида “Ўзбекистон — бағрикенг диёр” шиори остида фотокўргазма уюштирилди.\nУнда фотосанъати усталарининг мамлакатимизда амалга оширилган кенг миқёсли янгиланишлар, бой тарихимиз, миллий қадриятларимиз акс этган суратлари намойиш қилинди.\nКўргазма уч бўлимдан иборат бўлди. Чунончи, биринчи бўлимда республикамизнинг турли ҳудудларидаги бунёдкорлик жараёни ўз ифодасини топди. Кейинги бўлимларда эса спортчиларимизнинг халқаро ареналардаги улкан ғалабалари, юртимиздаги муҳташам спорт иншоотлари, муқаддас қадамжоларда олиб борилган таъмирлаш-ободонлаштириш ишлари тасвирланган.


Навоий вилоятининг барча шаҳар ва туманларида коронавирусга қарши эмлаш ишлари бошланди\n07:33 / 14.04.2021\nCovid-19га қарши эмлаш тадбирлари 1 апрелдан Навоий шаҳрида бошланган бўлса, 12 апрелдан вилоятнинг барча шаҳар ва туманларида олиб борилмоқда.\nНавоий вилоятига Ҳиндистонда ишлаб чиқарилган вакцинадан 19 000 доза, Ўзбекистон-Хитой ҳаммуаллифлигида Хитойда ишлаб чиқарилган вакцинадан эса 19 600 доза келтирилган. Бугунги кунга қадар вилоят бўйича 6 271 нафар фуқаро эмланган.\n«Эмлашдан кейинги ножўя ҳолатлар борасида кўпчиликда саволлар туғилмоқда. Аслида, ҳар қандай вакцина билан эмлангандан кейин 2 хил ҳолат бўлиши мумкин. Биринчиси, эмлашдан кейинги ноодатий реакциялар. Бунга кучли аллергик реакция, анафилактик шок мисол бўлади. Бундай ноодатий реакциялар 1 миллион эмлашга 1 та тўғри келиши мумкин. Иккинчиси, эмлашдан кейинги одатий реакциялар ҳисобланади. Бунда тана ҳароратининг маълум даражада кўтарилиши, бош оғриши, умумий ҳолсизлик каби ҳолатлар кузатилиши мумкин. Бу қисқа вақтда ўтиб кетади», — дейди Навоий вилояти Санитария-эпидемиологик осойишталик ва жамоат саломатлиги бошқармаси бўлим бошлиғи Достон Сайдуллоев.\nТаъкидланишича, ҳозирда олиб келинган 2 хил вакцина билан 18 ёшга тўлмаган фуқароларни, ҳомиладор ва бола эмизувчи аёлларни, орттирилган иммун танқислиги синдроми (ОИТС) га чалинганларни ҳамда онкологик касаллик сабабли доимий нур терапия билан даволанадиган беморларни эмлашга қарши кўрсатмалар бор.\nНавоийда ҳам ўқитувчи калтакланди. Масалани ёпди-ёпди қилишмоқчими?\n16:53 / 02.05.2021\nССВ статистикаси: Ўзбекистон аҳолиси қайси вакцина билан кўпроқ эмланмоқда?\n11:03 / 02.05.2021\nЎзбекистонда вакцинациянинг иккинчи ойи бошланди, илк куни 58 мингдан ортиқ киши эмланди\n12:06 / 30.04.2021\nВакцинация: Ўзбекистонда бир кунда 70 мингдан ортиқ киши эмланди, «Спутник V»ни қўллаш бошланди


Apple’нинг илк компьютери оламшумул нархда сотилмоқда - Terabayt.Uz\nГерманияда ўтадиган ким ошди савдосида Apple корпорацияси томонидан ишлаб чиқарилган илк компьютерлардан бири 309 минг АҚШ доллари баҳосида сотувга қўйилмоқда. Бу тўғрида The Sun нашри маълум қилади.\nУшбу Apple-1 компьютери айни пайтда ҳам фаолият кўрсатадиган ҳолатда бўлиб, бутун жаҳонда бундай электрон ҳисоблаш машинаси саноқли ҳисобда сақланиб қолинган. Компьютер “Олма” компаниясининг асосчиларидан бири Стив Возняк томонидан 1976 йилда Стив Жобсга тегишли гаражда қўлда йиғилган. Умумий ҳисобда компания 150 дона шундай моделдаги компьютерни ишлаб чиқарган ва улар ўша вақтда $666.66 доллари баҳосида сотилган. Компьютерга 1 МГц частота тезлигида ишлайдиган MOS 6502 процессори ўрнатилган.\nЯхши сақланган Apple-1 компьютери АҚШнинг Калифорния штатида истиқомат қилувчи инженер томонидан сотувга қўйилган. Харидорга қурилма билан бирга унинг асл нусхадаги ҳужжатлари ва Стив Возняк ҳамда Стив Жобсларнинг суҳбатлари ёзилган аудио файллар ҳам топширилади. Apple’нинг илк компьютери сотиладиган аукцион 20 май куни Германиянинг Кельне шаҳрида бўлиб ўтади.\nБунгача мазкур моделдаги компьютерни Италиялик бизнесмен 2010 йилда $210 минг АҚШ долларига харид қилган.\n#Apple #Apple-1 #компьютер #нарх #Стив Жобс


Исонинг тўлови — Отанинг «мукаммал ҳадяси»дир | Тадқиқ сони\nТИЛИДА ЎҚИШ австралия имо-ишора адангме аймара албан америка имо-ишора амхар ангол имо-ишора арабча аргентина имо-ишора арман африкаанс басса (Камерун) бенгала бикол болгар боливия имо-ишора бошқирд бразилия имо-ишора британия имо-ишора булу валлий валяйта венгер венгер имо-ишора венда венесуэл имо-ишора вьетнам га ган грек грузин гуарани гужарати дат дигор дуала занде зимбабве имо-ишора зулу ибанаг иврит игбо илоки инглиз индонез индонез имо-ишора исланд исоко испан испан имо-ишора итальян итальян имо-ишора йоруба йулу кабре каннада каонде каталан квангали квебек имо-ишора кечуа (Боливия) кикамба кикуйю килуба киньяруанда кирибати кирунди кисонге колумбия имо-ишора конго корейс корейс имо-ишора коса креол (Гаити) куаньяма куба имо-ишора курд курмонжи курд курмонжи (Кавказ) курд курмонжи (кирилл ёзувида) ламба латиш лингала литва лози лувале луганда лунда луо майя македон малагаси малайя малаялам мамбуе-лунгу маратҳ мбунда мегрел мексикан имо-ишора монгол море моту мьянма ндебеле ндебеле (Зимбабве) ндонга немис немис имо-ишора неосоломоник непал нзема нидерланд норвег ньянжа озарбайжон озарбайжон (кирилл ёзувида) окпе оромо осетин отетела пангасинан панжоб папьяменто (Кюрасао) парагвай имо-ишора перу имо-ишора пижин (Камерун) пижин (Нигерия) поляк поляк имо-ишора португал португал имо-ишора румин румин имо-ишора рус рус имо-ишора самар-лейте самоа санго сапотек (истмус) свати себуан сепеди серб серб (лотин ёзувида) сесото (Жанубий Африка Республикаси) сесото (Лесото) сидама сингал словак словак имо-ишора словен сранан-тонго суахили суахили (Конго) тагал тай тамил тви телугу тетум (Дили) тив тиграй тожик ток-писин тонга тотор тсвана тсонга тувалу тумбука турк туркман украин умбунду урхобо фижи филиппин имо-ишора фин фин имо-ишора фон форс француз француз имо-ишора хауса хилигайнон хинди хири-моту хитой (путунхуа, анъанавий) хитой (путунхуа, соддалаштирилган) хитой имо-ишора хорват цоцил чех чех имо-ишора чили имо-ишора чилуба читонга читонга (Малави) чичева чичемба чияо чуваш швед шона эве эквадор имо-ишора эстон эфик япон япон имо-ишора ўзбекча қирғиз ҳинд имо-ишора\nЯхши ва мукаммал ҳадяларнинг барчаси... Тангридан келиб чиқади. ЁҚБ. 1:17\nҚЎШИҚЛАР: 2, 5\nЯҳованинг исми муқаддас бўлишида...\nХудонинг Шоҳлиги ҳукмронлик қилишида...\nАллоҳнинг нияти амалга ошишида...\nТЎЛОВ ҚАНДАЙ АҲАМИЯТ КАСБ ЭТАДИ?\n1. Тўлов туфайли қандай баракаларга йўл очилди?\nИСО МАСИҲНИНГ тўлов қурбонлиги туфайли кўплаб баракаларга имкон очилди. Тўлов одилликни севган Одаматонинг барча фарзандлари вақти келиб Худо оиласининг аъзолари бўлишларига йўл очиб берди. Шунингдек, у мангу бахтли яшаш имконини ҳам яратди. Лекин Масиҳнинг тўлови итоаткор одамзодга кутлуғ келажакни беришдан кўпроқ нарсани амалга оширди. Чунончи, Исо Яҳованинг одиллиги томон туриб, ўлишга тайёр бўлгани глобал аҳамият касб этувчи масалаларга ҳам тааллуқлидир. (Иброн. 1:8, 9)\n2. а) Исонинг ибодатида қайси глобал аҳамият касб этувчи масалалар кўтарилган? (Очқич оятнинг юқорисидаги расмга қаранг.) б) Ушбу мақолада нимани муҳокама қиламиз?\n2 Исо ўлиб, тўлов қурбонлигини тақдим этганидан салкам икки йил муқаддам шогирдларига шундай деб ибодат қилишни ўргатганди: «Осмондаги Отамиз, исминг муқаддас бўлсин. Шоҳлигинг келсин. Осмонда бўлгани каби, ерда ҳам Сенинг ироданг бажо бўлсин». (Мат. 6:9, 10) Келинг, тўлов учун миннатдорлигимизни ошириш мақсадида у Худонинг исми муқаддас бўлиши, Худо Шоҳлигининг бошқаруви, Аллоҳнинг нияти амалга ошиши билан қандай боғлиқ эканини кўриб чиқайлик.\n«ИСМИНГ МУҚАДДАС БЎЛСИН»\n3. Аллоҳнинг исми ўзида нимани мужассам этади ва қай йўсин Шайтон бу табаррук исмни қоралади?\n3 Исо Ўзининг намунали ибодатида дастлаб Худонинг исми муқаддас бўлиши ҳақида сўраган. Аллоҳ Таолонинг исми У қанчалик мукаммал, улуғвор ва муқаддас эканини ўзида мужассам этади. Бошқа ибодатида эса Исо Яҳовага «муқаддас Ота» деб мурожаат қилган. (Юҳан. 17:11) Яҳова муқаддас бўлгани учун, У чиқарадиган меъёрлару қонунларнинг барчаси муқаддасдир. Шундай бўлса-да, Адан боғида Шайтон Худонинг одамлар учун қоидалар ўрнатиш ҳуқуқини айёрлик ила шубҳа остига қўйди. У Яҳова ҳақида ёлғон гапириб, Унинг табаррук исмини қоралади. (Ибт. 3:1–5)\n4. Исо Аллоҳнинг исми муқаддас бўлишига қандай ҳисса қўшди?\n4 Бироқ Исо Аллоҳнинг исмини чиндан ҳам яхши кўрган. (Юҳан. 17:25, 26) У Аллоҳнинг исми муқаддас бўлишига ўз ҳиссасини қўшган. (Забур 39:9–11 ни ўқинг.) Исо ер юзидаги мукаммал ҳаёти давомида Яҳова Ўзининг онгли мавжудотлари учун талаблар қўйиши ҳам оқилона, ҳам ҳаққоний эканини исботлади. Шайтон Исони ҳатто азоб-уқубатли ўлимга мубтало қилганида ҳам, Исо самовий Отасига буткул содиқ қолди. У садоқатни сақлаб, мукаммал инсон Аллоҳнинг одил меъёрларига тўлиқ итоатни намоён эта олишини тасдиқлади.\n5. Қай тариқа биз Худонинг исми муқаддас бўлишига ҳисса қўша оламиз?\n5 Яҳованинг исмини яхши кўришимизни қандай кўрсата оламиз? Юриш-туришимиз билан. Маълумки, Яҳова биздан муқаддасликни талаб қилади. (1 Бутрус 1:15, 16 ни ўқинг.) Бу фақатгина Яҳовага топиниб, Унга чин қалбдан итоатли бўлишимиз лозимлигини англатади. Ҳатто бизни қувғин қилишганларида ҳам, Яҳованинг адолатли меъёрларию қонунларига мувофиқ ҳаёт кечириш учун қўлимиздан келганини қиламиз. Одилона иш тутиб, нуримиз порлашига йўл қўямиз ва шу йўсин Яҳованинг исмини шарафлаймиз. (Мат. 5:14–16) Муқаддас халқ сифатида биз ҳаёт тарзимиз билан Яҳованинг амрлари яхши, Шайтоннинг айбловлари эса ёлғон эканини исботлаймиз. Ҳамма хато қилади ва биз ҳам бундан мустасно эмасмиз, лекин шундай пайтларда сидқидилдан тавба қилиб, Яҳовага иснод келтирадиган ишлардан қочамиз. (Заб. 78:9)\n6. Нега номукаммал бўлсак-да, Яҳова бизни одил деб билади?\n6 Яҳова Масиҳнинг қурбонлиги асосида Унга ишонч ҳосил қилганларнинг гуноҳларини кечиради. Аллоҳ ҳаётини Унга бағишлаган кишиларни топинувчилари сифатида қабул қилади. У мойланган масиҳийларни одил ўғиллари, «бошқа қўйлардан» бўлганларни эса одил дўстлари деб билади. (Юҳан. 10:16; Рим. 5:1, 2; Ёқб. 2:21–25) Демак, ҳозирнинг ўзидаёқ тўлов Отамиз билан яхши муносабатларга эга бўлишга ва Унинг исми муқаддас бўлишига ҳисса қўшишимизга имкон бермоқда.\n7. Тўлов туфайли Худонинг Шоҳлиги остида қайси баракаларга эга бўлиш имкони очилди?\n7 Кейин Исо ўзининг намунали ибодатида Худога: «Шоҳлигинг келсин»,— дея галдаги илтимосини айтади. Қизиқ, тўлов Худонинг Шоҳлиги билан қандай боғлиқ? Тўлов туфайли 144 000 киши учун Масиҳ билан самода шоҳлар ва руҳонийлар сифатида хизмат қилиш имкони туғилди. (Ваҳ. 5:9, 10; 14:1) Улар Исо билан биргаликда Худонинг Шоҳлигини ташкил этиб, Минг йиллик давр ичида итоаткор одамзод тўлов келтирадиган баракалардан баҳраманд бўлишига ғамхўрлик қилишади. Ўшанда ер юзи жаннатга айланади ҳамда жамики инсонлар камолотга эришиб, Худонинг ердаги ва осмондаги қисмлардан ташкил топган оиласи билан тамомила бирлашишади. (Ваҳ. 5:13; 20:6) Исо илоннинг бошини эзиб ташлаб, Шайтон кўтарган исённинг ҳамма оқибатларини бартараф этади. (Ибт. 3:15)\n8. а) Қай тариқа Исо шогирдларига Худо Шоҳлигининг аҳамиятини тушунишга ёрдам берган? б) Қандай қилиб бугунги кунда Шоҳликни қўллаб-қувватлаётганимизни кўрсатмоқдамиз?\n8 Исо ер юзида бўлганида шогирдларига Худо Шоҳлигининг аҳамиятини тушунишга ёрдам берган. У сувга чўмиши биланоқ ҳамма жойда «Худонинг Шоҳлиги тўғрисидаги хабарни» эълон қилишга киришган. (Луқо 4:43) Осмонга қайтиб боришидан аввал Исо шогирдларига «ернинг четларига қадар» унинг шоҳидлари бўлишларини айтган. (Ҳавор. 1:6–8) Шоҳлик ҳақида ваъз қилиш иши орқали бутун дунё бўйлаб одамлар тўлов ҳақида билим олиш ва Худо Шоҳлигининг фуқаролари бўлиш имкониятига эга бўлишади. Айни замонда биз Масиҳнинг ердаги биродарларига Шоҳлик тўғрисидаги хушхабарни бутун жаҳон бўйлаб ваъз қилиш топшириғини бажаришда кўмаклашиб, Шоҳликни қўллаб-қувватлаётганимизни кўрсатяпмиз. (Мат. 24:14; 25:40)\n«ИРОДАНГ БАЖО БЎЛСИН»\n9. Яҳова одамзодга нисбатан мақсадини рўёбга чиқаришига нега амин бўлишимиз мумкин?\n9 Сўнгра Исо: «Ироданг бажо бўлсин»,— деб, нимани назарда тутган? Тангри Яҳова — Яратувчидир. У ваъда қилган нарсасини шаксиз амалга оширади. (Ишаё 55:11) Яҳова Шайтоннинг исёни Унинг одамзодга нисбатан ниятини пучга чиқаришига йўл қўймайди. Аллоҳнинг азалий хоҳиш-иродасига кўра, ер юзи Одамато ва Момоҳавонинг мукаммал фарзандлари билан тўлиши керак эди. (Ибт. 1:28) Одамато ва Момоҳаво бефарзанд ўтиб кетишган тақдирда эса, ер юзини уларнинг зурриёти билан тўлдириш каби Худонинг нияти амалга ошмай қоларди. Шу боис, Одамато ва Момоҳаво гуноҳ қилишганидан кейин ҳам, Яҳова улар фарзанд кўришларига изн берди. Тўлов ёрдамида Яҳова Унга ишонган барчага баркамолликка эришиш ва мангу яшаш имконини туҳфа этди. Худо инсонларни севади ва итоаткор одамзод У истаганидек ҳаёт кечириши Унинг ниятига киради.\n10. Қай йўсин тўлов марҳумларга фойда келтиради?\n10 Аммо Яҳова ҳақида билим олиш ва Унга хизмат қилиш имкониятига эга бўлмай вафот этган миллиардлаб кишилар хусусида нима деса бўлади? Гап шундаки, тўлов ўлганларнинг тирилишига имкон беради. Меҳрибон самовий Отамиз уларни ҳаётга қайтариб, Унинг иродаси тўғрисида билиш ва абадий яшаш имкониятини тақдим этади. (Ҳавор. 24:15) Яҳова одамлар ўлишини эмас, яшашини хоҳлайди. У ҳаёт манбаи бўлгани сабабли, тирилган ҳар бир киши учун Ота бўлади. (Заб. 35:10) Шундай экан, Исо бизга «осмондаги Отамиз» деб ибодат қилишни ўргатгани қанчалик ўринлидир! (Мат. 6:9) Яҳова Исога марҳумларни тирилтиришда муҳим ўринни ажратган. (Юҳан. 6:40, 44) Ҳа, жаннатда Исо: «Мен тирилиш ва ҳаётдирман»,— деган сўзларига мувофиқ ўз вазифасини бажаради. (Юҳан. 11:25)\n11. Аллоҳнинг «улкан оломон»га нисбатан нияти қандай?\n11 Исо: «Ким Аллоҳнинг иродасини бажарса, ўша менинг укам, синглим ва онам бўлади»,— деб айтган. (Марк 3:35) Демак, Яҳова юзхотирчилик қилмай, барчага сахийлигини намоён этади. Унинг ниятига кўра, ҳар бир миллатдан, қабиладан ва тилдан бўлган, ҳеч ким санай олмайдиган «улкан оломон» Унинг топинувчилари бўлиши керак. Ҳа, Масиҳнинг тўловига ишонч билдириб, Худонинг иродасини бажараётганлар «нажотимиз учун, тахтда ўтирган Худойимиздан ҳамда Қўзидан қарздормиз», дея хитоб қилаётганлар орасида бўлиш имконига эгалар. (Ваҳ. 7:9, 10)\n12. Қай йўсин намунали ибодатда Яҳованинг итоаткор одамзодга бўлган нияти ўз аксини топган?\n12 Яҳованинг итоаткор инсониятга бўлган мақсади Исонинг намунали ибодатидаги илтимосларида акс этган. Биз мазкур ибодатга ҳамоҳанг равишда Яҳованинг исмини муқаддас деб билиш ёки уни шарафлаш учун қўлимиздан келганини қилишни истаймиз. (Ишаё 8:13) Исонинг исми «Яҳова нажот беради» деган маънони билдиради. Тўлов туфайли эришган нажотимиз эса Яҳованинг исмига шон-шараф келтиради. Худонинг Шоҳлиги орқали итоаткор одамзодга тўловнинг баракалари ёғдирилади. Дарҳақиқат, намунали ибодат бизни шунга ишонтиряптики, ҳеч нарса Худонинг иродаси амалга ошишини тўхтата олмайди. (Заб. 134:6; Ишаё 46:9, 10)\nТЎЛОВ УЧУН МИННАТДОРЛИГИНГИЗНИ ИЗҲОР ЭТИНГ\n13. Сувга чўмиш орқали нимани кўрсатамиз?\n13 Тўлов учун миннатдорлигимизни кўрсатишнинг муҳим йўлларидан бири — тўловга бўлган ишончимиз асосида ўзимизни Яҳовага бағишлаш ва сувга чўмишдир. Сувга чўмиш «Яҳовага тегишли» эканимизни кўрсатади. (Рим. 14:8) Шунингдек, Яҳовадан пок виждон сўраганимизни ҳам билдиради. (1 Бутр. 3:21) Яҳова ушбу илтимосимизга жавоб бериб, Масиҳ қурбонлигининг покловчи қонини бизга нисбатан қўллайди. У ваъда қилганидек, бизга ҳамма нарсани беришига тўла-тўкис аминмиз. (Рим. 8:32)\nТўлов учун миннатдорлигимизни қандай кўрсатмоқдамиз? (13-, 14- хатбошиларига қаранг.)\n14. Нима учун бизга яқинларимизни севиш амр этилган?\n14 Тўлов учун миннатдорлигимизни кўрсатишнинг яна қандай йўли бор? Яҳова Ўзи барча нарсани севги ила қилгани учун, Унинг топинувчилари ҳам ушбу устувор фазилатни намоён этишларини хоҳлайди. (1 Юҳан. 4:8–11) Яқинларимизни севсак, осмондаги Отамизнинг ўғиллари бўлмоқчи эканимизни исботлаймиз. (Мат. 5:43–48) Ўзгаларни севиш Яҳовани севиш амридан кейин иккинчи ўринда туради. (Мат. 22:37–40) Яқинимизга бундай севгини намоён этишнинг муҳим йўлларидан бири — Худонинг Шоҳлиги тўғрисидаги хушхабарни ваъз қилиш топшириғига итоатли бўлишдир. Биз ўзгаларга севгини намоён этиб, Худонинг улуғворлигини акс эттирамиз. Яқинларни, айниқса, имондошларимизни севиш амрига итоат этганимизда эса, Худога бўлган муҳаббатимиз «камол топади». (1 Юҳан. 4:12, 20)\nТЎЛОВ ОРҚАЛИ ЯҲОВА «ТЕТИКЛИК БАХШ ЭТАДИГАН ВАҚТНИ» КЕЛТИРАДИ\n15. а) Айни пайтда Яҳовадан қандай баракалар олмоқдамиз? б) Олдинда бизни қандай баракалар кутяпти?\n15 Тўловга ишонч ҳосил қилганимизда, гуноҳларимиз бутунлайин кечирилиши учун йўл очилади. Гап шундаки, Аллоҳнинг Каломи бизни гуноҳларимиз «ювилиши» мумкинлигига ишонтирмоқда. (Ҳаворийлар 3:19–21 ни ўқинг.) Юқорида айтиб ўтганимиздек, тўлов асосида Яҳова мойланган хизматчиларини Ўз фарзандларидек қабул қилади. (Рим. 8:15–17) «Бошқа қўйлар» қаторидан бўлган бизга келсак, Яҳова биз билан исмларимиз ёзилган фарзандликка олиш ҳужжатини тузгандек бўлади. Камолотга эришиб, охирги синовдан ўтганимизда, Яҳова гўёки ушбу ҳужжатга Ўз имзосини қўйгандек бўлади ва бизни Ўзининг суюкли фарзандлари сифатида қабул қилади. (Рим. 8:20, 21; Ваҳ. 20:7–9) Яҳова Ўзининг қадрли фарзандларини абадий севади. Тўлов ҳам бизга мангу баракалар келтиради. (Иброн. 9:12) Ушбу ҳадя ҳеч қачон ўз қадр-қимматини йўқотмайди. На инсон, на қандайдир куч уни биздан тортиб олишга қодир.\n16. Қайси маънода тўлов бизни ҳақиқий озодликка эриштирди?\n16 Шайтон чин дилдан тавба қилганларни вақти келиб Яҳованинг оила аъзоси бўлишдан тўхтатиш учун ҳеч нарса қила олмайди. Исо ер юзига келиб, «биратўла» ҳамма учун ўлди. Шунинг учун, тўлов барча замонлар учун бардавомдир. (Иброн. 9:24–26) У Одаматодан мерос бўлиб қолган ҳукмни узил-кесил бекор қилди. Қолаверса, Масиҳнинг қурбонлиги туфайли Шайтоннинг назорати остидаги дунёнинг қуллигидан озод бўлдик ва эндиликда ўлим қўрқувида яшамаяпмиз. (Иброн. 2:14, 15)\n17. Яҳованинг севгиси сиз учун нимани англатади?\n17 Аллоҳнинг ваъдаларига тўлиқ ишонса бўлади. Яҳова ўрнатган табиат қонунлари ҳеч қачон ўзгармаганидек, Унинг ваъдалари ҳам ўзгармасдир. Ҳа, У асло умидимизни пучга чиқармайди. (Мал. 3:6) Яҳова бизга ҳаёт туҳфасидан кўпроқ нарсани тақдим этяпти. У бизга севгисини кўрсатяпти. Ахир «ўзимиз Худонинг бизга бўлган муҳаббатини таниб-билиб, ишонч ҳосил қилдик. Худо севгидир». (1 Юҳан. 4:16) Келажакда бутун курраи замин шод-хуррамликка тўлиб-тошган жаннатга айланади ва ердаги ҳар бир инсон Худонинг севгисини акс эттиради. Келинг, биз ҳам Худонинг осмондаги садоқатли мавжудотлари билан баралла: «Ҳамду сано, шон-шуҳрат, донолик, шукрона, шараф ва куч-қудрат то абад Тангримизга тегишлидир. Омин»,— деб айтайлик. (Ваҳ. 7:12)


“Ўзкоммунхизмат” қишга тайёргарлик ҳақида гапириб берди\n21:27 / 23.09.2015\nКуз-қиш мавсуми яқинлашиши муносабати билан Ўзбекистонда кенг миқёсдаги тайёргарлик ишлари бошлаб юборилди. Улар ҳақида “Ўзкоммунхизмат” агентлигининг бош мутахассиси Зарифа Худойқулова ахборот берди.\n“Биринчи навбатда мутахассисларимиз ўтган йили олиб борган ишларини кўриб чиқиш асносида ўз якунига етмаган ишларни кўриб чиқиб, мавжуд муаммоларни ҳал этамиз”, – деди у “Даракчи” нашрига берган интервьюсида.\nУнинг айтишича, президентнинг “Республика иқтисодиёти тармоқлари ва ижтимоий соҳаларини 2015/2016 йиллар куз-қиш даврида барқарор ишлашга комплекс тайёрлашни таъминлаш чора-тадбирлари тўғрисида”ги ПҚ-2367-сон қарори ва бошқа меъёрий-ҳуқуқий ҳужжатларга асосан қишки мавсум олдидан кўп хонадонли уйларни иссиқ сув ва иситиш билан узлуксиз таъминлаш чоралари кўрилмоқда.\n“Ҳар бир ҳудуд бўйича, жумладан, 28 йирик шаҳарда ҳамда Тошкентнинг 11 туманида 2015-2016 йилги мавсумда бажариладиган ишлар режаси тасдиқланган, – сўзида давом этди Худойқулова. – Ҳар бир ҳудуд бўйича масъул ижрочилар – вазирлик, идора ва ташкилотларнинг раҳбарлари бириктирилган. Жумладан, тегишли ташкилотларга етарли миқдорда кўмир, мазут, техник туз ва бошқа маҳсулотларни жамғариш бўйича вазифалар берилган. Табиий газ етиб бормаган ҳудудларни суюлтирилган газ билан таъминлаш чоралари кўрилмоқда. Ана шу мақсадда 608 минг дона маиший газ баллонларини ишлаб чиқариш ва ҳудудларга етказиш кўзда тутилган”.


Буюк Британия сурияликларга ёрдам сифатида 100 млн фунт стерлинг ажратади\n23:07 / 04.09.2015\nБуюк Британия бош вазири Дэвид Кэмерон мамлакат суриялик муҳожирлар инқирозини ҳал қилиш мақсадида яна 100 млн фунт инсонпарварлик ёрдами ажратишини маълум қилди, деб хабар бермоқда Reuters ахборот агентлиги.\n“Мен шуни маълум қилишим мумкинки, биз яна 100 млн фунт тақдим қиламиз. Бу сумма билан қўшиб ҳисобланганда бизнинг умумий ёрдамимиз 1 млрд фунтдан кўпроқни ташкил қилади. Бу Буюк Британия томонидан гуманитар инқирозни ҳал қилиш учун ажратилган энг катта молиявий кўмакдир”, деб айтди Кэмерон.\nКэмероннинг таъкидлашича, бу маблағлардан 60 млн фунти ўз юртида қолган Сурия аҳолисига ёрдам сифатида ажратилади. Қолган 40 млн фунт Сурияга яқин давлатлар – Туркия, Иордания ва Ливанга йўналтирилади. Кэмероннинг айтишича, айнан шу давлатларда ҳозирда сурияликлар аҳолининг тўртдан бир қисмини ташкил қилмоқда.


Л.Морено-Окампо: Қаддафийни ҳибсга олишга ордер беринг\nҲаага трибунали прокурори Луис Морено-Окампо Ливия етакчиси Қаддафий инсониятга қарши жиноят қилганига оид даллиларни йиғди.\nБугун Ҳаага шаҳрида матубот анжумани ўтказган Ҳаага трибунали прокурори Луис Морено-Окампо Ливия етакчиси Муаммар Қаддафий, унинг ўғли Саиф ал-Ислом ва Ливия ҳарбий разведка хизмати раҳбари Абдуллоҳ ал-Санусийни ҳибсга олишга ордер берилишини сўради.\nҲаага трибуналига мурожаат қилган прокурор Луис Морено-Окампога кўра, бу борада тегишли далиллар қўлга киритилган.\n- Даллиларнинг кўрсатишича, Муаммар Қаддафий қуролсиз фуқароларга қарши ўт очиш ҳақида шахсан буйруқ берган ва хавфсизлик кучлари қуролсиз фуқароларни уларнинг уйларида ҳамда жамоат жойларида автоматдан ўққа тутган. Дафн маросимлари иштирокчиларини эса оғир қуроллардан ўққа тутган. Снайперлар масжиддан намозини ўқиб чиқаётганларни ўққа тутган, - деди Ҳаага прокурори.\nПрокурорга кўра, Қаддафийнинг ўғли Саиф ал-Ислом ва Ливия ҳарбий разведка хизмати раҳбари ал-Санусий мамлакат етакчиси Муаммар Қаддафийнинг буйруғини бажариб, исёнчи кучларга қарши ҳужумни режалаштирган ҳамда амалга оширган.\nБу ҳақдаги айбловга Морено-Окампо шундай аниқлик киритди:\n- Қаддафийнинг иккинчи ўғли Саиф ал-Ислом де-факто Бош вазирдир ва Қаддафийнинг қайнукаси Ал-Сануссий ҳарбий разведка бошлиғидир. У Қаддафийнинг ўнг қўлидир. Идорамизда бу уч шахснинг амалиётларни қандай бошқарганига оид далил-исботлар бор, - деди Ҳаага прокурори.\nМорено-Окампога кўра, сўнгги ойлар ичида Ливияда бўлган жанглар чоғида Қаддафийчи кучлар томонидан қўлга олинган исёнчиларга нисбатан қамоқхоналарда қийноқлар қўлланилган.\nШу йил феврал ойида БМТ Хавфсизлик кенгаши қарори билан Ҳаага прокурори Ливиядаги жангларда Қаддафий етакчилигидаги ҳукумат ҳатти-ҳаракатлари устидан текширув бошлаган эди.\nЭндиликда Ҳаага трибунали прокурор тақдим этган текширув хулосани ўрганиб чиқиши ва агар маъқул топса, Қаддафийв ҳамда унинг сафдошларини ҳибсга олиш тўғрисида кўрсатма бериши лозим.\nайни кезда Ливия ҳукумати Ҳаага прокурорининг ҳибсга ордер сўраб қилган мурожаатини танқид қилмоқда ва расмий баёнотда Халқаро Жиноят суди ғарб давлатларининг Африка давлатлари етакчиларини тақиб қилиш учун тузилган механизми, дея танқид қилинмоқда.\nАммо, Британия Ташқи ишлар вазири Уилям Ҳейг Қаддафийни ҳибсга олиш тўғрисидаги сўровни олқишлади ва ўз баёнотида: "Бу Қаддафий режимидаги жиноятчи амалдорлар учун уларнинг ҳаракатлари жазосиз қолмаслигига ишоратдир", деди.\nШунингдек, у халқаро ҳамжамиятни Халқаро Жиноят судининг Ливия режимига қарши ҳатти-ҳаракатларини қувватлашга чақирди.


Кейинги йилларда мамлакатимизда иқтисодиётни янада тараққий эттириш мақсадида халқаро молия институтлари билан фаол мулоқотга киришилиб, бу борада ўзаро манфаатли алоқалар ўрнатиб келинмоқда.\nЖорий йилнинг 29-30 сентябрь кунлари пойтахтимизда бўлиб ўтган “Ўзбекистон: Иқтисодий ислоҳотлар сарҳисоби ва истиқболи” мавзусида иқтисодий форум ҳам айни шу жараёндаги ислоҳотларнинг мантиқий давомидир.\nМазкур анжуман доирасида юртимизда сўнгги беш йилда амалга оширилган иқтисодий ислоҳотлар, тўпланган тажрибалар, иқтисодиёт тармоқлар трансформацияси, уларнинг таҳлили ва иқтиқболдаги вазифалари ҳамда амалга ошириш механизмлари муҳокама этилди.\nТадбирда турли ташкилот ва тижорат банклар билан бир қаторда “Агробанк” АТБ вакиллари ҳам иштирок этди.\nУшбу халқаро форум доирасида “Агробанк” АТБ томонидан Германиянинг Landesbank Hessen-Thüringen (Helaba), Россиянинг ПАО “Совкомбанк” ҳамда ПАО “МКБ” (Москва Кредит Банки) банклари билан ўзаро манфаатли молиявий келишувлар имзоланди.\nФорум доирасида иқтисодиётнинг долзарб йўналишларидаги мавзуларга бағишланган, халқаро экспертлар ва юқори тажрибага эга мутахассислар иштирокида очиқ муҳокама ва мунозалар бўлиб ўтди.\n“Агробанк” ва “Mashreqbank” ўртасида 75 млн долларлик ҳамкорлик меморандуми имзоланди


"Барселона" Денис Суаресни сотиб олди / CHAMPIONAT.asia\n"Барселона" Денис Суаресни сотиб олди\n"Барселона" сафи янги футболчи билан тўлидИрилди, дея хабар бермоқда испан матбуотига асосланган ҳолда championat.com.\nБу янги футболчи "Манчестер Сити"дан келиб қўшилган ҳужумкор ярим ҳимоячи Денис Суаресдир. Футболчининг каталонияликлар билан тўрт йиллик шартнома тузди. Ушбу трансфер 12 миллион евро эвазига амалга оширилди.\nЭслатиб ўтиш жоизки, "Барселона" ҳали ҳам марказий ҳимоячи излашда давом этмоқда. Аввалроқ испан гранд клуби "ПСЖ"Джан Тиаго Силвани сотиб олишни истаган эди. Бироқ французлар уни ҳеч қандай бахога сотмасликларини айтишди. Ҳудди шундай ҳолат "Челси" ҳимоячиси Давид Луиз билан ҳам юзага келган эди.


АҚШ ва Эрон расмийлари бевосита сўзлашди\nАҚШ Давлат департаменти матбуот котиби Виктория Нуланд.\nАҚШ Давлат департаменти Қўшма Штатлар расмийлари Саудия Арабистонининг Вашингтондаги элчиси Одил ал-Жубайрга қарши фош қилинган суиқасд режаси борасидаги иддао хусусида Эрон расмийлари билан “бевосита мулоқот”да бўлганини билдирди.\nВашингтонда ўтказилган матбуот анжуманида Давлат департаменти матбуот котиби Виктория Нуланд Эрон расмийлари билан мулоқот чоршанба куни бўлиб ўтганини маълум қилди. Бироқ у мулоқот тафсилоти ҳақида ҳеч нарса айтмади.\nЭрон фитнага алоқадор экани ҳақидаги иддаони рад қилиб, бу фитна Эрон ва қўшни давлатлар ўртасида кескинлик келтириб чиқариш мақсадида ўйлаб топилганини билдирди.\nСешанба куни АҚШ расмийлари Эроннинг хавфсизлик хизматига алоқадор бўлган икки шахс томонидан Саудия Арабистонининг Вашингтондаги элчисига қарши суиқасд уюштириш режаси фош қилинганини эълон қилган эди.\nФитна уюштирмоқчи бўлган шахслардан бири ўтган ой АҚШда қўлга олинган. Иккинчиси Эронда экани тахмин қилинмоқда.


ОЧЛ финалига бора оладиган жамоа, 100 миллион долларлик стадион ва Бабаян ҳақида «Пахтакор» бош директори билан суҳбат\nЯнги раҳбарият клубда кўп нарсани ўзгартирди. Масалан, моддий техник базани. Бу борада ҳали яна кўп ишлар қилишимиз керак. Ҳозир «Пахтакор»нинг асосий қароргоҳидан ташқари яна иккита машғулот базаси бор. Чилонзор ва Қибрайда. У ерларда таъмирлаш ишларини олиб боришимиз керак. Кейин «Пахтакор» стадионини янгилаш ҳақида ҳам бош қотиряпмиз. Тўғри, бу стадион билан боғлиқ кўп хотиралар бор, лекин бу ерда барча талабларга жавоб берадиган янги стадион қуришни замон талаб қилмоқда. Қатар, Саудия, БАА клубларининг шароитларини кўргансиз. Биз ҳам улар каби қулайликларга эга бўлишимиз керак. Янги стадионнинг қурилиши бизга қанчага тушишини аниқ айта олмайман, лекин тахминан 100 миллион доллардан кўпроқ пул кетади. Алишер Усмоновнинг бизга инвистиция киритгани рост. Умид қиламанки, бу келажакда ҳам давом этади.\n– Клуб раҳбарияти албатта, футболчиларга вазифа қўйган. Чемпионлар Лигасида камида гуруҳдан чиқишимиз керак. Буни уддалашимизга ишонаман. Гуруҳ босқичига чиқиш учун ўтказилган иккита саралаш ўйини биз учун фойдали бўлди. Бу ўйинларда йигитлар ҳақиқий жангчи эканликларини кўрсатиб беришди. Тошкентга келган ироқликлар жамоаси («Эйр Форс») жиддий рақиб эди. Меҳмондаги ўйинимиз ҳам (БААда «Ан-Наср»га қарши) осон бўлмади. Эрондаги «Персеполис»га қарши ўйинни ўзингиз кўрдингиз, ўйин жуда оғир кечди. ОЧЛда имкон қадар узоқроққа боришни хоҳлаймиз. Бугунги футболчилар финалгача бора олади деб ўйлайман.\nПахтакор Дмитрий Адисман


Арманистон банкрот бўлиши арафасида | Interpress.uz\nБош саҳифаЯнгиликларЖаҳонАрманистон банкрот бўлиши арафасида\nУруш харажатлари учун пул топиш Арманистоннинг амалдаги ҳукумати учун ҳақиқий бош оғриққа айланди. 28 йил илгари босиб олган Тоғли Қорабоғ ва унга туташ еттита туманни қўлдан чиқармасликка бўлаётган уринишлар Ереван учун жуда қимматга тушмоқда. Гарчи Арманистон Бош вазири Никол Пашинян армия етарли даражада таъминланган ва уруш олиб бориш учун барча имконияларга эга деб баёнот бераётган бўлса-да, арман қўшинларининг тинкаси кун сайин қуриб боряпти.\nАввалига арман армияси жиддий талофатлар кўраётгани, аҳоли пунктлари бирин-кетин Озарбайжон Қуролли Кучлари ихтиёрига ўтаётганини инкор қилиб келган бўлса, охир-оқибат ҳақиқий воқеликни тан олишга мажбур бўлди. Озарбайжон армияси томонидан эълон қилинган юқори тиниқликдаги суратларда арманларга қараши қимматбаҳо ҳарбий техникалар, жонли кучлар, истеҳкомлар яксон этилаётганини кўриш мумкин.\nҚайд этилишича, Арманистон ва тан олинмаган Тоғли Қорабоғ армиясига қарашли 250 дан ортиқ танк (улардан 44 таси Озарбайжон томонидан ўлжа қилиб олинган), 50 та пиёдалар зирҳли машинаси, бир неча юз артиллерия қуроллари, 50 дан ортиқ реактив ялпи ўт очиш тизимлари, 6 та С-300ПС, ўнлаб «ОСА-АКМ», «Куб» русумли ҳаво ҳужумидан мудофаа мажмуалари, юзлаб юк машиналари яксон этилган. Президент Илҳом Алиевнинг айтишича, 27 сентябрдан буён душманнинг 2 млрд доллардан ортиқ турувчи ҳарбий техникалари йўқ қилинган. Бир ойдан ортиқ вақт мобайнида қанча арман аскарлари ҳалок бўлгани хусусида эса аниқ маълумотлар йўқ — қурбонлар сони камайтириб айтилмоқда.\nОзарбайжон Қуролли кучлари томонидан берилаётган қақшатқич зарбалар натижасида арманлар кўраётган талофатлар ва мағлубиятлар Ереванни янги турдаги қурол-аслаҳалар сотиб олиш йўлларини қидиришга мажбур этяпти. Қурол сотиб олиш учун эса ғазнада пул йўқ. Шу пайтга қадар ҳам Арманистон ҳарбий-техникани айрим давлатлардан текинга олиб келган.\nАрмия учун маблағ пул ва ҳаводек зарур бўлиб турган ҳозирги вақтда ғазнани тўлдириш имконияти ҳам деярли йўқ. Боз устига даромад солиғи тушуми 41,4 фоизга тушиб кетди. Бундан ташқари, хорижий пул оқими миқдори ўтган 7 ой давомида 15,3 фоизга қисқарган. Шундай бир аҳволда мамлакат мудофаа соҳаси учун 2020 йилда 634 млн доллар ажратилган Арманистон давлат бюджети 4 млрд долларга тенг).\nМаълумотларга кўра, жорий йил охирига бориб, Арманистонда бюджет тақчиллиги 670 млн долларга етади. Бу мамлакат ялпи маҳсулот ишлаб чиқаришининг 5 фоизи деганидир. Мамлакатнинг давлат қарзи эса июл ойида 8 млрд долларга етгани маълум қилинган эди.\nМамлакат иқтисодиётига хорижий сармоялар киритилиши ҳажмининг кескин тушиб кетгани вазиятни янада мураккаблаштирмоқда. Ҳокимият тепасига Никол Пашинян келганидан сўнг чет эллик инвесторлар Арманистондан қўлни ювиб қўлтиққа уришган.\nХуллас, Арманистоннинг ҳозирги ҳолатига ҳавас қилиб бўлмайди. Ташқаридан қарз олиш имконияти ҳам деярли нолга тенг. Ҳукумат Халқаро валюта жамғармасидан ундиришга муваффақ бўлган 300 миллион долларлик қарзнинг 70 фоизини олиб бўлган. Янги кредит линияларини топиш эса амри-маҳол.


Дубайнинг сирли пляжлари – КУН УЗ\nГлавная / Жаҳон / Дубайнинг сирли пляжлари\nanvarj63 28.05.2019\tЖаҳон Comments Off on Дубайнинг сирли пляжлари 43 Показы\nПляж серферларни жалб этади – бу ерда кучли шамоллар эсади.\nЯна бир қизиқарли ва у қадар машҳур бўлмаган жой – Black Palace Beach қирғоғи. Агар бу жойни атайлаб излаб бормасангиз, уни назардан четда қолдириш осон. Пляж Al Sufouh Road йўлида яширинган.\nПред. Самарқанд вилоят ҳокими йил бошидан буён 10-марта сайёр қабул ўтказди ва бу галгиси 4,5 соат давом этди\nСледующая Мунозара учун мавзу: Бозорларда китоб дўконлари бўлиши мажбурий қилиниши керакми?


Ҳюман Райтс Уотч ташкилотининг 2010 йилги ҳисоботига кўра¸ Ўзбекистон дунëдаги инсон ҳақлари энг кўп топталаëтган давлатлардан бири.\n- Умида Аҳмедовага қўйилаётган айбловлар ўта абсурд. Ушбу жиноят иши Ўзбекистонда ҳукуматнинг мустақил фикрни бўғишда қанчалар тубанликка боришга тайёр эканини кўрсатмоқда. Бу Ўзбекистонда барча ижод аҳли учун хавфли прецидентдир, дейди жаҳон бўйлаб инсон ҳуқуқлари ҳимояси билан шуғулланувчи Ҳюман Райтс Уотч ташкилотининг Европа ва Марказий Осиё бўйича раҳбари Ҳолли Картнер.\n13 январ куни Тошкент шаҳар прокуратураси Умида Аҳмедовага нисбатан Ўзбекистон Жиноят кодексининг "туҳмат" ва "ҳақорат" бандлари бўйича айбловни эълон қилди ва ишнинг судга оширилганини маълум қилди.\nЎзбек расмийлари маҳаллий экспертларнинг хулосаларига таяниб, Умида Аҳмедованинг 2007-2008 йилларда яратилган филмларида миллий зеҳният ва анъаналарнинг ҳақоратланганини даъво қилишмоқда. Бундай айблов бўйича Аҳмедоваги уч йиллик қамоқ жазоси белгиланиши мумкин.\n- Биз Ўзбекистон ҳукуматини бу бемаъни айбловларни зудликда бекор қилишга чақиряпмиз. Шунингдек, Ўзбекистоннинг халқаро ҳамкорларидан Тошкент билан мулоқотда шу ва бошқа ҳолатларни кўтаришларини сўраймиз, дейди Ҳолли Картнер.\nУмида Аҳмедованинг Швейцариянинг Ўзбекистондаги элчихонаси билан ҳамкорликда ишланган "Аёл ва эркак: тонгдан шомгача" фотоалбоми ва "Бокиралик юки" ҳужжатли филмларида мамлакатдаги гендер муаммолари, ёш ўзбек келинлари юз тутаётган ижтимоий муаммолар кўтарилган.\nЖиноий иш доирасида Умида Аҳмедова яратган асарлар дин, маънавият ва руҳшунослик соҳасидаги мутахассислар тарафидан ўрганилиб, филмларда миллий зеҳният ва анъаналар ҳақоратланган деган хулосага келинди.\nЭксперт хулосасида "фотосуратлар 90 фоизининг олис қишлоқларда олингани ва муаллифнинг мақсади қишлоқ ҳаётининг ёмон томонини кўрсатиш" бўлгани айтилади. "Ўзбекистонда ҳеч қачон бўлмаган чет эллик бу суратларни кўриб, бу мамлакат ўрта асрлар мамлакати деган хулосага келиши мумкин", дейилади эксперт хулосасида.\n- Суратчиларга ўзбек жамиятини қандай қилиб кўрсатишни буюриш ҳукуматнинг иши эмас. Аҳмедовага қўйилаётган айблов мутлақо асоссиз бўлиб кўринмоқда, дейди Ҳолли Картнер.\nУмида Аҳмедова 2000 йилдан буён Ўзбекистон Бадиий Академияси аъзосидир. Унинг ўзи "одамларнинг ҳаёти қандай бўлса, шундайлигича суратга тушираман", деб айтади.\nАввалроқ Умида Аҳмедовани ҳимоя қилиб, жаҳондаги 500 нафардан ортиқ санъат ва маданият намояндаси Ўзбекистон ҳукуматига мурожаат қилган ва мамлакат қонунлари ҳамда ижодкорнинг эркин ижод қилиш ҳуқуқини ҳурмат қилишга чақирган эди. Бундай чақириқлар Журналистларни ҳимоя қилиш қўмитаси ва Чегара билмас мухбирлар ташкилоти баёнотларида ҳам янгради.\nАммо халқаро жамоат ташкилотларининг ўзбекистонлик журналистлар ҳимоясига қилган даъватлари мамлакат ҳукумати томонидан эътиборсиз қолдириб келинади. Шундай экан Ўзбекистон ҳукуматига босим ўтказишнинг самарали механизмлари борми¸ деб сўраймиз Ҳолли Картнер хонимдан.\n- Ўзбекистондаги каби эркин фикрни бўғаётган, инсон ҳуқуқларини топтаётган ҳукуматларга нисбатан қўлланилиши мумкин самарали механизмлар¸ албатта¸ бор. Лекин бу масала Ўзбекистоннинг халқаро ҳамкорлари ўзларида бор босим воситаларини қўллашни исташадими¸ деган савол жавобига бориб тақалади. Агар Қўшма Штатлар, Европа иттифоқи ва унга аъзо давлатлар Ўзбекистонга босим ўтказишни хоҳлашса, мен ишонаманки¸ муайян ўзгаришларга эришса бўлади. Лекин инсон ҳуқуқлари борасида Ўзбекистонга босим етарли даражада бўлмаяпти, дейди Ҳюман Райтс Уотч ташкилотининг Европа ва Марказий Осиё бўйича раҳбари Ҳолли Картнер.


Флорида штати аҳолиси игуана калтакесаклари “ёмғири”ни кузатишмоқда. Гап шундаки, калтакесаклар совуқ ҳаводан музлаб, уйқуга кетиб, дарахт ва бошқа объектлар устидан “тап-тап” ерга тушмоқда.\nЧала жон ва “тарашадек қотган” игуаналарни улар исиниб, ўзига келиши учун иссиқ жойларга жойлаштириш таклиф қилинган. Бироқ экологлар уларни бундай тарзда жонлаштиришни тавсия қилишмаяпти. Уларнинг айтишича, калтакесакларга тегмаслик керак, улар ҳаво исиши билан яна ўзига келади. Йўқса иссиқ жойларга олиб кирилган калтакесаклар ўзига келганда тажовузкорлик намойиш қилиб, одамларни тишлаб олиши мумкин.\nҲозирда Флориданинг Майами шаҳрида ҳаво ҳарорати 5 градус илиқни ташкил қилмоқда. Совуқ ҳаводан нафақат игуаналар, балки денгиз тошбақалари ҳам азият чекмоқда. Биологлар Атлантиканинг муздек суви сиртида совуқдан уйқуга кетиб, ўз ҳолича сузиб юрган бир неча ўнлаб тошбақаларни қутқариб олишган.\nОб-ҳаво мутахассислари қор бўронлари ва совуқ ҳароратлар давом этишини айтишмоқда.\n20:04 / 24.03.2018


20:04 / 15.04.2016 | freeman | 3396\nАссалому алайкум! Ҳрматли зикр аҳли, бўш вақтимда асаларичилик билан шуғулланаман. Асал ари шифобахш асал беради, унинг ҳатто чақиши ҳам инсонга фойдаси бор экан. Лекин асаларичилик иши тадбирлари бўйича, эркак асал ариларни бирма-бир тутиб ўлдираман, уруғ очиб чиқмоқчи бўлган эркак арилар уруғининг бошини кесаман. Айрим аричалар мени чақиб, ўзи ўлиб қолади, айримларини чақмасин деб ўлдириб қўяман. Бу ишларни асаларичилик иши тақозо этади. Агар шундай қилинмаса, эркак арилар кўпайиб, асални кўп истеъмол қилиб, ўз оиласини таназзулга олиб келиши мумкин ёки асал арилар кўпайиш асносида қочиб, чиқиб кетишлари мумкин. Бундай ариларни ўлдиришим гуноҳ бўлмайдими?\nИслоҳ мақсадда бўлгани учун гуноҳ эмас. Аллоҳ таоло “Бақара” сураси 29-оятида марҳамат қилади:\nУ ер юзидаги барча нарсани сизлар учун яратган, сўнгра осмонга юзланиб, уларни етти осмон қилиб тўғрилаган Зотдир. Ва У ҳар бир нарсани ўта билувчидир.\nЕр юзидаги барча нарсанинг инсон учун яратилгани ҳақидаги хабар инсонни улуғлашдир. Модомики, Аллоҳ бу дунёдаги ҳамма нарсани инсон учун яратган экан, демак, инсон ҳамма яратилганларнинг улуғидир. Ер юзида инсондан улуғ махлуқ йўқ. Инсон Аллоҳнинг ер юзидаги халифасидир. Махлуқотлардан бирортаси инсондан устун бўлиши мумкин эмас. Ҳамма нарсалар инсон учун, инсоннинг саодати учун бўлиши керак.(“Тафсири Ҳилол” китобидан). Валлоҳу аълам!\nТаксилар нархини ошириб олса\nЎғил болага ўсма қўйиш


Ўзбекистон яна бир бор дунёнинг энг авторитар тузумларидан бири деб топилди - BBC News O'zbek\nЎзбекистон яна бир бор дунёнинг энг авторитар тузумларидан бири деб топилди\n17 Декабр 2010\nEconomist Intelligence Unit халқаро таҳлил ширкатининг дунё давлатларида демократиянинг даражасига бағишланган бу йилги ҳисоботида Ўзбекистон яна дунёнинг энг авторитар давлатларидан бири деб топилган.\nЎзбекистон жаъми 167 та давлат ичидан 164-ўринни эгаллаб, дунёнинг энг авторитар давлатлари сирасига киритилган.\nРейтинг муаллифлари давлатларни беш категория бўйича таснифлашган: яъни, улардаги сайловлар жараёни ва турфафикрлилик, фуқаровий эркинликлар, ҳукуматларнинг фаолияти, сиёсий фаоллик ва сиёсий маданият даражаси ўрганилган.\nБарча категориялар бўйича олиб борилган тадқиқот натижаларига кўра, давлатлар тўртта гуруҳга ажратилган.\nБулар - "Тўлиқ демократия амал қилувчи", "Нисбатан демократия амал қилувчи", "Дурагай тузумлар" ва "Авторитар режимлар"дан иборат.\nАксарият собиқ Шўро давлатлари, жумладан, Беларус (130-ўрин), Қозоғистон(132-ўрин), Озарбайжон(135-ўрин), Тожикистон(149-ўрин), Ўзбекистон (164-ўрин) ва Туркманистон(165-ўрин) "Авторитар режимлар" амал қилувчи давлатлар рўйхатига тушишган.\nДунё давлатларидаги демократия даражаси 0 дан 10 баллгача бўлган шкала бўйича баҳоланган.\nРўйхатда жаъми 9.80 балл тўплаб, Норвегия "Тўлиқ демократия амал қилувчи" мамлакатлар рўйхатини бошлаб берган.\nБор-йўғи 1.08 балл жамлашга муваффақ бўлган Шимолий Корея эса, рўйхатнинг энг қуйи поғонасини эгаллаган.\nМолдова (65-ўрин) ва Украина(67-ўрин) эса, "Нисбатан демократия амал қилувчи" давлатлар сирасига киришган.\nХалқаро ширкатнинг янги ҳисоботидан аён бўлишича, Қирғизистон(106-ўрин), Россия(107-ўрин) ва Арманистон(109-ўрин) "Дурагай тузумлар" амалда бўлган давлатлардир.\n"2010 йилдаги демократия даражаси" - Economist Intelligence Unit ширкати томонидан тайёрланган ва жаҳондаги демократиянинг аҳволига бағишланган учинчи ҳисоботдир.\nБундан аввалги ҳисоботлар 2006 ва 2008 йилларда эълон қилинган. Янги ҳисобот эса, 2010 йилнинг ноябр ойигача бўлган ҳолатни ўзида акс эттиради.\nҲисобот муаллифларига кўра, сўнгги тадқиқотларида дунёнинг аксарият мустақил давлатларидаги вазият акс этган ва у деярли жаҳоннинг жаъми аҳолисини қамраб олган.\nУларнинг айтишларича, бугунги кунда дунё аҳолисининг ярмига яқини у ёки бу кўринишдаги демократик шарт-шароитларда яшашади.\nЎз ўрнида ҳисобот муаллифларининг урғулашларича, жаҳондаги демократия даражаси 2008 йил билан солиштирганда пасайган.\nEconomist Intelligence Unit ширкати ўзини "дунёдаги энг илғор тадқиқот ва таҳлил манбаси" ўлароқ кўради ҳамда Economist (худди шу номдаги нуфузли журнал дохил) гуруҳи таркибига киради.\nЎзбекистоннинг авторитар давлатлар рўйхатига киритилиши биринчи марта эмас.\nАммо Ўзбекистон раҳбарияти мамлакатда икки палатали парламент, бир неча сиёсий партия, минглаб оммавий ахборот воситалари, яъни барча демократик атрибутлар мавжудлигини айтади.\nХўш, у ҳолда ўзбекона демократияни халқаро ҳамжамият тан олмаётгани сабаби нимада?\nБиз ушбу саволлар билан ўзбекистонлик жамиятшунослар Камолиддин Раббимов ва Фарҳод Толиповларни давра суҳбатига тортдик. Суҳбатни Камолиддин Раббимов бошлаб берди:


Эркаклар бепуштлигининг давоси борми? | Суғдиёна биринчи аёллар электрон журнали\nЭркаклар бепуштлигининг давоси борми?\n«Ҳар бир оила фарзанд кўришга ҳақли!» Мазкур ибора ҳақиқатга айланиши учун замонавий тиббиёт соҳасида бир қатор ишлар амалга оширилаётгани сир эмас. Афсуски, шунда ҳам бепуштликка тахмин қилинаётган жуфтликлар сони камаяётгани йўқ. Хусусан, эркаклар саломатлигидаги айрим муаммолар фарзанд кўришга монелик қилиши тез-тез тилга олинмоқда. Хўш, аслида эркаклардаги бепуштлик ташхиси қандай асосланади ва бу ҳолатда эркакнинг насл қолдириш имконияти борми? Шу каби саволлар билан Республика ихтисослаштирилган Урология маркази олий тоифали шифокори андролог-уролог Абуқодир Фозиловга мурожаат қилдик.\nНасл қолдириш борасида муаммолар борлигини шифокор кўригидан аввал ҳам билиш мумкинми?\n— Оила қургач, бир йил давомида фарзандли бўлолмаётган жуфтликларда насл қолдириш хусусияти билан боғлиқ муаммолар борлиги тахмин қилинади. Аммо бу тахмин холос. Аниқ маълумот қатор текширувлардан сўнг айтилиши мумкин. Агар эркак яқинлик вақтида безовталик ёки жинсий аъзоларда бирор ўзгариш сезса ва аёлда бир йил давомида ҳомиладорлик юзага келмаса, мутахассисга кўрингани маъқул. Бундай вақтларда биринчи текширув уролог ҳузурида амалга оширилади.\nЭркаклардаги бепуштликнинг сабаблари қандай?\n— Эркакларда тўғридан-тўғри насл қолдириш хусусиятига таъсир этувчи сабаблар қуйидагилар бўлиши мумкин. Булар:\nЖинсий аъзолардаги яллиғланиш ҳолатлари билан боғлиқ касалликлар (уретрит, простатит).\nУруғ ўтказиш каналининг берклиги (жинсий йўл орқали ўтувчи инфекциялар, жарроҳлик амалиётидан кейинги чандиқли ўзгаришлар, ривожланишдаги туғма нуқсонлар сабаб уруғ канали йўлида берклик ҳолати юзага келиши мумкин. Бу эркак жинсий ҳаётида сезилмайди. Шу боис ҳам махсус лаборатор текширув жараёнидагина муаммони аниқлаш мумкин).\nВарикоцеле — мояк халтасидаги қон томирларининг варикоз кенгайиши (бу ҳолатда варикоз томирларининг кенгайиши ва узайиши ёрғоқларда ҳарорат кўтарилишига олиб келиб, сперматазоидларнинг сифат даражасига сезиларли таъсир этади).\nОрганизмдаги гормонал ҳолатнинг ўзгариши (айнан гормонал ўзгаришлар жинсий ҳаёт фаоллигига ҳам таъсир этиб, бир қатор носпецифик ҳолатлар билан кузатилади. Масалан, эркак тана вазнининг ортиши ёки камайиши, депрессия, кайфият ўзгарувчанлиги кабилар).\nИммунологик бепуштлик (бунда худди эркак иммун тизими организмга кирган ёт моддаларга нисбатан қарши ҳужум қилгандек таъсир этиб, натижада спертазоидларни нобуд этади ва уруғланиш жараёни юз бермайди).\nТаҳлиллар нималардан иборат?\n— Бепуштликка тахмин қилинаётган эркак учун бирламчи текширув усули, бу — сперма таҳлили. Текширув давомида сперма таркибидаги сперматазоидлар сони, фаоллик даражаси камлиги ёки шаклининг ўзгариши аниқланса, қайта текширув тайинланади. Агар такрорийсида ҳам аввалгисидек натижа бўлса, қўшимча текширув белгиланади.\nБирламчи текширувда сперматазоидлар миқдори, ҳаракатчанлиги, шакли ва тириклиги текширилади.\nИккиламчи текширувда қон таркибидаги гормонлар миқдори, сперматазоидлар ҳаракатчанлиги, иммунологик текширув, уруғ ўтказиш йўлининг очиқлиги ва УТТ амалга оширилади.\nЗарур ҳолларда шифокор томонидан эркак спермасининг қўшимча таҳлили ҳамда ёрғоқ биопсияси ўтказилиши мумкин.\nТекширувдан аввал беморга қандай кўрсатмалар берилади?\n— Таҳлил натижаси ишончли ва керакли маълумотлар олиш имконини бериши учун текширувдан аввал қуйидагича тайёрланиш тавсия этилади:\nТаҳлил топширишдан аввал 3-5 сутка жинсий яқинликдан сақланиш;\nТўла текширув учун сперма тўлиқ миқдорда йиғилиши керак. Бунинг учун турли суртмалардан фойдаланиш ман этилади. Сабаби суртмалар сперматазоидлар ҳаракатчанлигини камайтириши мумкин.\nЭякулят олинганидан сўнг 30-45 дақиқа ичида тана ҳарорати даражасида лаборатория текширувига топширилиши керак. Шу боис ҳам бундай текширувлар махсус лабораторияларнинг алоҳида хоналарида ўтказилади.\nРепродуктив тизимга салбий таъсир этиши мумкин бўлган қандай ҳолатлар бор?\n— Аксарият ҳолларда эркаклардаги репродуктив тизим фаолиятининг меъёрда бўлмаслиги эркак уруғининг зарарланиши ва сифатининг бузилиши билан баҳоланади. Мисол тариқасида бир неча ҳаётий омилларни келтириш мумкин. Булар:\nчекиш, спиртли ичимлик ичиш;\nдори препаратларининг таъсири;\nтез-тез иссиқ ҳароратда тобланиш (сауна, ҳаммомлар);\nжуда тор бичимдаги ич кийимлардан фойдаланиш;\nносоғлом ҳаёт тарзи.\nЖинсий аъзолардаги туғма нуқсонлар насл қолдиришга монеълик қилиши мумкинми?\n— Эркаклар жинсий аъзоларидаги туғма нуқсонли хасталиклар сифатида қуйидаги ҳолатлар қайд этилади:\nУруғ йўлининг бўлмаслиги. Бунда сперматазоид ҳаракатланиши учун керакли шароит бўлмай, уруғлантириш юз бермайди. Бу ҳолатда насл қолдириш хусусиятини тиклаш учун жарроҳлик аралашуви талаб қилинади.\nКлайфентлер синдроми — генетик ноқислик бўлиб, қўшимча Х хромосома миқдори билан характерланади. Касалликнинг кенг тарқалган кўриниши эякулятда сперматазоидлар миқдорининг камайиши ёки умуман бўлмаслигидир. Клайфелтер синдроми аниқланганда генетик мутахассис билан маслаҳатлашиш тавсия этилади. Касаллик болага отаси томонидан ўтади. Бу синдромда фарзандли бўлиш имконияти ҳар доим ҳам кутилганидек бўлавермайди.\nКрипторхизм — ёрғоқда битта ёки иккала моякнинг бўлмаслиги. Агар янги туғилган ўғил боланинг мояклари бир йил ичида ёрғоққа тушмаса, келгусида насл қолдириш билан боғлиқ муаммолар юзага келиши мумкин. Паталогия аниқланганда эса боланинг 4 ёшигача давомли муолажа олиб борилса, яхши натижага эришиш мумкин.\nЭркаклар бепуштлигида ёш кўрсаткичининг ўрни қандай?\n— Маълумки, аёлнинг биринчи фарзанд кўриши 35 ёш ва ундан юқорисига тўғри келса, ҳомиладорлик оғир кечиши мумкинлигини ҳисобга олиб, ёшга доир меъёрлар келтирилади. Аммо эркакларда ёшга доир чекловлар йўқ. Аммо эркакнинг ёши катталашгани сари соғлом насл қолдириш хусусияти ҳам заифлашиб бориши мумкин. Бироқ организмнинг индивидуал кўриниши ва иммунитетининг мустаҳкамлигига кўра маълум ёш белгиланмаган.\nЭКУ ва инсеминация усуллари ҳақида кўп гапирилаяпти. Ҳақиқатан ҳам бу усуллар эркаклардаги бепуштликда самаралими?\n— Мазкур усулларга мурожаат қилишдан аввал эркакнинг умумий ҳолати, белгиланган таҳлиллар натижаси ўрганилади. Аниқланган ҳолатлар юзасидан керакли муолажалар, зарур ҳолларда жарроҳлик аралашувлари ўтказилади. Даволаш ишлари якунлангач, маълум муддат натижаси кузатилади. Ҳеч қандай ўзгариш бўлмаса, қайта текширув ўтказилиб, шунга кўра сунъий инсеминация ёки ЭКУ усуллари тавсия қилиниши мумкин. Тиббиётда бу усуллар 100 фоиз ишончли дея кафолатланмайди.\nБепуштлик муаммоси эркакнинг қаддини букиши рост. Ҳатто баъзида кучли эмоционал ўзгаришларни ҳам келтириб чиқаради...\n— Ҳа, рост. Аёл фарзандли бўлиши учун умидини сўндирмаса-да, эркак учун бу жиддий эмоционал зарба. Бу вақтда эркакда ўзига нисбатан ишончсизлик, асабийлик, атрофидаги ҳолатларга нисбатан бефарқлик, ўз қобиғига ўралиб қолиш каби ҳолатлар кузатилиши мумкин. Вазиятни назорат қилиш ва олға интилиш учун аёл ва эркакда бирдек қатъият, кучли ирода бўлиши керак. Аёлларга маслаҳатим:\nЖуфтингиз билан очиқ мулоқотни сақлашга ҳаракат қилинг.\nШундай қулай шароит яратингки, бундан нафақат ўзингиз, балки жуфтингиз ҳам ўзини эркин сезсин.\nНафратланишдан сақланинг. Бепуштликни ҳеч ким ўз ихтиёри билан танламайди!\nБир-бирингизни доимо қўллаб-қувватлашга ошиқинг. Айниқса, бирон сабаб билан кимнингдир кайфияти тушкун ҳолатда бўлса.\nЖинсий ҳаёт тарзингизга озгина бўлса-да романтик муҳитни қўшинг. Шуни унутмангки, жинсий яқинликдан мақсад фақатгина фарзанд кўриш учун эмас.\nДаволаш тури ва муолажалар ҳамда келгусидаги режаларни биргаликда тузиб чиқинг.\nШифокор сифатида фарзанд кўриш муаммоси билан юзма-юз турган эркакларга қандай маслаҳат берасиз?\n— Аввало руҳиятингизни чўктирманг. Хоҳиш ва ирода бўлса, ҳамма нарсанинг иложи бор. Тўйдан кейин бир йил ўтгач фарзанд бўлмаса, дарров аёлингиз ёки ўзингиздан айб қидирманг. Яхшиси, шубҳаларингизни четга суринг-да, шифокорга кўрининг. Фарзанд кўришнинг эрта-кечи бўлмайди. Шунчаки саломатликка эътибор қилинса бўлгани.\nДилдора ЮСУФБЕКОВАTags:клайфентлер синдромикрипторхизмпростатитэркаклар бепуштлигининг давоси борми? уретритПохожие статьи Қулоққа айтиладиган гаплар Ёхуд жинсий ҳаёт муаммолариTwitter НравитсяSocButtons v1.5


2017 йилдан бошлаб қурилиш ташкилотилари ягона ижтимоий тўловнинг минимал миқдорини қай тартибда ҳисоблайди? Мисол тариқасида тушунтириб берсангиз.\n2017 йилга қадар ходимлар сони ва меҳнатга ҳақ тўлашнинг энг кам миқдорини ҳисобга олиш йўли билан солиқлар ва бошқа мажбурий тўловлар Адлия вазирлигида 23.02.2011й. 2200-сон билан рўйхатга олинган Низомга асосан ҳисобга олинар эди. Ушбу низомга асосан қурилиш ташкилотлари қурилиш смета ҳужжатларида кўрсатилган ишчиларнинг меҳнат сарфи соатидан келиб чиқиб қўшимча тўловларни ҳисоблар эди.\nҲақиқатдан, қурилиш корхоналари (шунингдек умумовқатланиш ва чакана савдо ташкилотлари) учун 2017 йилгача ЯИТ энг кам миқдорини ҳисоблаш учун алоҳида тартиб белгиланган эди (АВ 23.02.2011й. 2200-сон билан рўйхатдан ўтган). Унга кўра ЯИТ энг кам миқдори ходимлар сони ва меҳнатга ҳақ тўлаш фондининг белгиланган энг кам меъёрларидан келиб чиқиб ҳисобланар эди.\n2017 йилдан эътиборан иқтисодиётнинг барча тармоғидаги корхоналар учун (жумладан қурилиш, умумовқатланиш ва чакана савдо ташкилотлари учун ҳам) ЯИТ энг кам миқдори ягона тартиб асосида ҳисобланади (АВ 13.04.2010й. 2095-сон билан рўйхатга олинган). Унга кўра корхона ҳисобот ойида ходимларнинг ҳақиқатда ишлаган кунларидан ва белгиланган нормативлардан келиб чиққан ҳолда жами корхона бўйича ЯИТнинг энг кам миқдорини аниқлайди.\nЯИТнинг энг кам миқдори қуйидаги формула асосида аниқланади:\nМРяит = К/n * N\nМРяит - ЯИТнинг бир ой учун энг кам миқдори;\nК - бир ойда барча ходимларнинг ҳақиқатда ишлаган кунлари (бир кунда ишлаган соатларидан қатъи назар) сони;\nn - корхонада белгиланган бир ойдаги иш кунлари сони. Ходимларнинг ҳақиқатда ишлаган кунларига, шунингдек йиллик меҳнат таътилларига ва иш ҳақи сақланган ҳолда бериладиган таътилларга тўғри келадиган кунлар ҳам тааллуқлидир;\nN - бир ходим учун бир ойда белгиланган ЯИТ нормативи. Яъни:\nмикрофирмалар ва кичик корхоналар ҳар бир ходими учун ойига минимал иш ҳақининг 65 фоизи миқдоридан кам бўлмаган миқдорда;\nЯИТнинг энг кам миқдорини ҳақиқатда ҳисобланган ЯИТнинг миқдори билан солиштирилади. Агар ҳақиқатда ҳисобланган ЯИТ суммаси энг кам миқдордан оз бўлса, корхона ЯИТни энг кам миқдоригача қўшимча ҳисоблайди. Қўшимча ҳисобланган ЯИТ суммаси Маълумотнома-ЯИТнинг энг кам миқдори ҳисоб-китобида акс эттирилади, ушбу сумма шунингдек Ҳисоб-китобнинг 060 сатрида ҳам кўрсатилади.\nАгар ҳақиқатда ҳисобланган ЯИТ суммаси унинг энг кам миқдоридан кўп бўлса, бюджетга ҳақиқатда ҳисобланган ЯИТ тўланади. Ушбу ҳолатда Ҳисоб-китобнинг 060 сатри тўлдирилмайди, Маълумотнома-ЯИТнинг энг кам миқдори ҳисоб-китобининг 070 сатрида эса “0” сони кўрсатилади.\nКорхонада 5 кунлик иш ҳафтаси белгиланган, ходимлар сони - 18 киши. Иш вақтини ҳисобга олиш табелига мувофиқ март ойида:\n1 ходим вақтинчалик меҳнатга лаёқатсизлик варақасини тақдим этган, унга кўра касаллиги туфайли 5 кун ишга келмаган.\nМарт ойида иш кунлари сони - 21 кун.\nМарт ойида барча ходимларнинг ҳақиқатда ишлаган кунлари сонини аниқлашда иш ҳақи сақланмайдиган таътил ва вақтинчалик меҳнатга лаёқатсизлик кунлари ҳисобга олинмайди. Шундай қилиб, март ойида ҳақиқатда 352 кун (16 х 21 + (21 - 5)) ишланган, ЯИТнинг энг кам миқдори 2 510 514,28 сўмни (352 / 21 х 149 775) ташкил қилади.


17та ёлғон фикрга ҳанузгача барчамиз ишонамиз | LifeHaq.uz\nОртиқча бўрттиришсиз айтиш мумкинки, инсоният тарихи – янглишликлар тарихидир. Бироқ, улар мутлақо зарарли эканлигини таъкидлаш хатодир, зеро кўпинча айнан янглишликлар туфайли фан ривожланади. Қуйида ёлғон бўлиб чиққан бир нечта “факт” билан танишинг.\n1. Бананлар пальмаларда ўсади\nАслида банан – пальма билан ҳеч қандай алоқаси бўлмаган ўтсимон ўсимликнинг меваларидир. Гарчи бу ўт улкан ҳажмларга эга – айрим шохларининг баландлиги 15 метрга етиши мумкин. Айтганча, банан, бу – резавор мева.\n2. Бўрилар Ойга қараб увиллайди\nАслида ой тўлиши ва бўрилар увиллаши ўртасида бевосита алоқа мавжуд эмас. Бўрилар учун увиллаш мулоқот усули бўлиб, улар бошини фақатгина товуш яхшироқ тарқалиши учун тепага қаратадилар. Бўрилар мутлақ қоронғуликда ҳам увиллаши мумкин, аммо ойдин кечалар, одатда, шамолсиз бўлгани учун увиллашни эшитиш осонроқ. Шунингдек, ой ёруғлиги бўлмаганда увиллаётган бўрини кўриш имконсиздир.\n3. Ғор одамлари ғорда яшаган\nЗамонавий тадқиқотларга кўра, ибтидоий одамлар кўчманчи ҳаёт тарзини кечирганган, ғорлардан эса вақтинча тураргоҳ сифатида фойдаланганлар. Бундан ташқари, одамларнинг энг қадимги бошпаналари ғорларда эмас, балки очиқ жойлардан топилган. Масалан, олимларнинг ҳисобига кўра ёши 1,7 миллион йилга тенг бўлган Танзаниядаги Олдувай бошпанаси.\n4. Компас ўқи Шимолий қутбни кўрсатади\nҚайд этиш керакки, бу унчалик тўғри эмас. Компаснинг ўқи кўрсатадиган Шимолий магнит қутби, географик Шимолий қутбдан фарқли ўлароқ, доим ҳаракатда бўлади ва етарлича тез сурилади (йилига тахминан 55-60 км). Бундан ташқари, Шимолий магнит қутби ҳар куни овал траектория бўйлаб 85 км.га кўчади.\n5. Ойнинг қоронғи томони бор\nҲаммага маълумки, Ой доим Ерга нисбатан фақат бир томони билан қараб туради. Айнан шу факт қўлдошимизнинг қоронғи томонига оид уйдирманинг пайдо бўлишига сабаб бўлган. Бироқ, нимагадир ҳамма Ой, ҳудди Ер каби Қуёш атрофида айланишини, демак унинг барча томонлари бир хил ёритилишини унутиб қўяди.\n6. Йил фаслларининг алишишига Ернинг Қуёшгача бўлган масофасидаги ўзгариш сабаб бўлади\nҲақиқатда йил фаслларининг алишиши Ер ўқи сайёранинг Қуёш атрофида айланиши юзасига бурчак остида бўлиши туфайли юз беради. Хусусан, Шимолий ярим шар Ернинг қиялиги сабабли Қуёшга камроқ қараганида, қиш мавсуми бошланади. Бу орада Жанубий ярим шар кўпроқ ёруғлик олади ва мувофиқ тарзда одамлар ёзги иссиқдан баҳра оладилар.\n7. Чарльз Дарвин одам маймундан келиб чиққанини айтган\nАслида Дарвин ҳеч қачон одам маймундан келиб чиққанини очиқ таъкидламаган. У ўзининг “Одамнинг келиб чиқиши ва жинсий саралаш” асарида фақатгина одам ва маймун ўртасида қандайдир боғлаб турувчи ҳалқа, жумладан умумий аждод бўлиши кераклигини ёзган.\n8. Алкоголь қиздиради\nАлкоголь тана ҳароратини кўтармаслиги билан бир қаторда, организмнинг иссиқлик йўқотишини анча ошириши мумкин. Гап шундаки, кучли ичимликлар томирларни кенгайтиради ва иссиқ қон тери қатламлари остига бориб, қисқа вақтга иссиқликни ҳис қилишимизга сабаб бўлади.\n9. Император пастга қаратилган бармоғи билан гладиаторни ўлимга ҳукм қилган\nИмператор бош бармоғини пастга тушириш орқали гладиаторни ўлдиришни буюргани борасида ҳеч қандай исбот мавжуд эмас. Мазкур ҳаракатни ифодалаш учун қўлланиладиган pollice verso жумласи “катта бармоқни ўгириб” деган маънода таржима қилинади. Аммо пастгами ёки тепагами – аниқ эмас. 1872-йилда Жан-Леон Жером ушбу машҳур уйдирмага асос солган Pollice verso ишорасини ўз суратида чизган.\n10. Коинот, бу – вакуум\nКоинотда бироз зичлик мавжудлигига қарамай, уни вакуум дейиш тўғри эмас. Гап шундаки, Борлиқ кенгликлари водород молекулалари, электр магнит нурланиш ҳамда тахминий қора материя билан тўлган. Афсуски, олимлар ҳозирча уни аниқлай олмаганлар.\n11. Сайёрада 4та океан мавжуд\n2000-йилда Ер юзида бешинчи – Жанубий океан пайдо бўлди. Йўқ, у бизнинг давримизда ҳосил бўлмаган, шунчаки олимлар Антарктида қирғоқларини ювувчи сув массивини бошқа океанлардан ажратдилар. “Янги” океан таркибига 14та дарё киради.\n12. 25-кадр инсон онгига таъсир қилади\n1957-йилда америкалик Жеймс Викари тажриба ўтказган: у оддий фильмга маълум ичимликни ичишга ва попкорн ейишга ундайдиган кадрни қўшган. Унинг таъкидлашича, сеанслардан сўнг дарҳол ичимлик ва егуликнинг савдоси кескин ошган. Бироқ, бир йил ўтгач Америка психология уюшмаси 25-кадр таъсирини рад қилган. 1962-йилда эса Викарининг ўзи тажриба натижаларини қалбакилаштирганини тан олган.\n13. Уйқу вақтида мия дам олади\nАйтишларича, миямиз дам олиши учун кўп нарсалар қаторида уйқу ҳам жуда зарур экан. Аслида эса уйқу вақтида мия дам олмайди – унинг фаоллиги бироз бошқача тус олади. Масалан, сичқонларда ўтказилган тадқиқотга кўра, уйқу вақтида мия токсинлардан ҳалос бўлиш учун ўзини тозалаш функциясини ишга туширади.\n14. Уяли алоқа сунъий йўлдошлар туфайли ишлайди\nАдашдингиз! Аслида уяли тармоқларнинг ишлаш принципи қуйидагича: рақам терилганидан кейин телефон таянч станциясининг сигналини топади. Ўз навбатида, ундаги бошқарув блоки кабель орқали уни контроллёрга етказади. Энди котроллёр сигнални симлар орқати коммутаторга юборади ва коммутатор қўнғироқни қаерга жўнатишни ҳал қилади.\n15. Эҳромларни қуллар қурган\nМиср эҳромлари қуллар томонидан қурилган деб ўйлаймиз. Бироқ, кенг кўламли тадқиқот эҳромлар қурилишида эркин ёлланма ишчилар меҳнат қилганини кўрсатди. Маълум бўлишича, уларда ҳаттоки замонаий касба уюшмаларига ўхшаш гуруҳлар ҳам бўлган.\n16. Вазнсизлик – тортишишнинг йўқлиги\nХалқаро космик станция бўйлаб учиб юрган космонавтлар туширилган кадрлар барчага таниш. Бироқ, бу ҳолат тортишиш бўлмагани учун юз бермайди, ахир ХКСда эркин парвознинг тезлашиши Ердагига нисбатан атиги 10 фоизга камроқ. Космонавтларнинг “учиши” ХКСнинг айланма орбита бўйлаб тўхтовсиз ҳаракатланиши билан изоҳланади. Натижада, улар узлуксиз эркин парвоз ҳолатида бўладилар.\n17. Миянинг ўнг ярим шари ижодий қобилиятлар учун жавоб беради\nТахминларга кўра, ўнг мия ярим шари ривожланган одамларда ижодий қобилият устунлик қилади. Чап ярим шар яхши ишлайдиган одамлар эса таҳлил қилиш ва мантиққа кўпроқ таянади. Бироқ, яқинда ўтказилган тадқиқот бу уйдирмани бутунлай йўққа чиқарди. Олимлар 7 ёшдан 29 ёшгача бўлган 1 011 нафар одамнинг мия фаолиятини таҳлил қилиб, у ёки бу ярим шарнинг устунлик қилишига оид ҳеч қандай аломатни аниқламадилар.\n28/11/2020 11:30:00 25 0 Манба:


Еркин Қарақалпақстан Вести Каракалпакстана 03:49:15, 05.06.2020\nЫлай ҳәм гиртлерин жаўын жуўған шығанақ бойлы, 2,5 литрлик суў сыйымлықтағы тутқасыз еки гүзе менен қазғанда трактор шөмиши тийип сындырған сынықларға қосыла қапталында және екеўиниң басы жарқырап көринер еди.\nАлбырап қалған Әлий қоңсысы, тарийхшы муғаллим Жумабай Темирбаевтың үйине барып, «гүзе таптым!» десе айтқанына исенбей, «ишиндеги алтын-гүмисин қорып жатқан жыланлар шағып алмасын» деп ҳәзиллесипти.\nКөше турғынлары табылған олжаларға қуўанысып, үлкен ойласық пенен гүзелерге қол қатпастан, алдын-ала кең жәмийетшиликке билдириў ушын редакциямызға телефон арқалы хабарлап, тараў қәнигелери — археологлардың араласыўын қәлеп, бирден-бир дурыс шешимге келиседи.\n— Мениңше, бул гүзелердиң 100-150 әсирлик жасы бар. Гүзе — күнделикли турмысымызда суў, май қуйып, сүт уйытатуғын әпиўайы ыдысымыз емес пе? Табылған гүзелер нағыссыз, жылы көрсетилген санлар ямаса жазыўлары жоқ. Үш метрлик тереңликтеги ызғар жерде жүз жыллап мүдирмей турғанына ҳайранбыз. Сынған сынықлары темирдей зыңылдап турыпты.\nАўылымыз аймағынан алдынғы жылы топыраққа көмилген ески жуўаз табылып еди,-дейди ҳүрметли демалыстағы Жумабай Темирбаев.\nӨ.ӨТЕЎЛИЕВ, өз хабаршымыз. Қоңырат районы.\nРЕДАКЦИЯДАН: Тарийх жылнамаларын бетлесек, елимиздиң арқа-батыс дәрўазасы саналған Қоңырат өтмиши бай, бүгини ҳәм келешеги жарқын үлке. Өнерментшилик — соның ишинде гүлалшылық орта әсирлерден баслап раўажланғаны, ағаш, сүйек, темир ҳәм шойыннан үй руўзыгершилик буйымларын соғып, өз дәўириниң ири саўда орайы болған Қоңыраттың жақын дөгерегиндеги елатларды толық қамтамасыз еткени айтылады.\nГүлалшылық атадан-балаға өткен кәсип болғанлықтан бир жерге топланысып жасар екен. Мәселен, Қоңыраттың әтирапларында «Гүлал аўыл» ҳәм «Гүлал көпир» деген атамалар бүгинги күнге шекем сақланып қалған. Гүлалшылар гүзе, табақ, кесе, зерен, ыбырық (қуман), тандыр ҳәм тағы басқа затларды еленген таза топырақты суўға қарып, ылайын қол ҳәм аяқлары менен ийлеп, қәлиплерине салыпты. Қумбызға күйдиргенде жарылып кетпеў ушын жекен ҳәм бийдайдың майда топанларынан мөлшери менен пайдаланады. Қоңырат — тарийхый ҳәм мәдений естеликлерге бай қала саналғанлықтан ғәрезсизлик жыллары археологиялық илим-изертлеў жумыслары кең көлемде жүргизилмекте. Демек, бүгинги табылған гүзелер менен жуўазхана тарийхына тараў қәнигелери анықлықлар киргизсе ҳәм тийисли баҳасын берсе нур үстине нур болар еди...


Зарбулмасал - Hidoyat.uz\nАсосий саҳифа Мақолалар Зарбулмасал\nЧоп этилди Aprel 13, 2020 Зарбулмасалda fikr bildirishni o'chirish\nИбн Умар розияллоҳу анҳу бирон-бир фақир шерик бўлмагунча овқатланмас эди. Бир куни бирга таомланиш учун бир мискинни олиб келишди. Ҳалиги жуда кўп таом еди. Шунда Ибн Умар розияллоҳу анҳу ғуломига: «Бу кишини олдимга (бошқа) киритманг. Зеро мен Набий алайҳиссаломнинг: “Мўмин бир ичаги, кофир еттита ичагига ейди”, деб айтганларини эшитганман», деди (Имом Бухорий ривояти).\nУламолардан бир гуруҳи ҳадиснинг зоҳирига кўра, инсоннинг ичаги еттита: ошқозон, ўн икки бармоқли ичак, ингичка ичак, нозик ичак, кўричак, йўғон ичак, тўғри ичак. Кофир очкўзлиги сабаб мана шу етти ичагига, мўмин эса қаноати туфайли битта ичагига еб-тўяди, дейишади.\nКўпгина муҳаққиқ олимлар: “Ҳадисдан мурод унинг зоҳирий маъносини шарҳлаш эмас, балки ботинида нима маъно борлигини аниқлашдир”, деб бир қанча мулоҳазаларини баён этишди. Жумладан: “Мўминнинг дунёга зуҳди, кофирнинг дунёга ҳирси. Мўмин дунёни арзимас санагани боис бир ичаги билан, кофир дунёга ўчлигидан, етти ичаги билан ейди”, деб шарҳлашган.\nҲадиснинг асл мақсади ҳақиқий ичак ёки ҳақиқий ейишни баён этиш эмас. Сон ҳам фақат муболаға учун ишлатилган. Мақсад – дунёга муккадан кетмаслик, мол-дунё талаб қилишда ҳаддан ошмасликни тушунтириш. Шунинг учун дунёга муккадан кетиш “ейиш” орқали ифодаланди.\nОлимлар яна айтишади: “Ушбу ҳадис мўминнинг ҳалол таомларни ейишига, кофирнинг эса ҳаром луқма ейишига зарбулмасалдир”. Баъзи уламолар: “Бу ҳадис мўминнинг қаноати, кофирнинг очкўзлигини баён этмоқда”, деб шарҳлайди. Барча фикрлар бир-бирига яқин.\nУшбу ҳадисдан ҳамма мунофиқ очкўз, барча мўмин қаноатли, деган маъно тушунилмайди. Дарҳақиқат, баъзи салафларнинг кўп егани ва айрим кофирларнинг парҳез, роҳиблик ёки соғлиқ сабаб кам егани ривоят қилинади. Бу ердаги маъно мўмин дунёга учмаслиги, қаноати, тоат-ибодатга машғуллиги билан бошқалардан фарқ қилишидир. Фикримизни Имом Табароний раҳимаҳуллоҳ Ибн Умар розияллоҳу анҳудан ривоят қилган ҳадис қувватлайди: “Набий алайҳиссаломнинг ҳузурларига етти киши келди. Саҳобалар уларни бирма-бир ўз хонадонларига олиб кетишди. Набий алайҳиссалом бирини олиб кетдилар. Кейин ундан: “Исминг нима?” деб сўрадилар. Ҳалиги одам: “Абу Ғазвон”, деди. Пайғамбаримиз алайҳиссалом унга еттита қўйнинг сутини соғиб бердилар. У ҳамма сутни ичди. Шундан сўнг Набий алайҳиссалом: “Эй Абу Ғазвон, мусулмон бўлишга нима дейсан?” дедилар. У: “Майли”, деб рози бўлди. Мусулмон бўлгач, Пайғамбаримиз алайҳиссалом унинг кўксини силадилар.\nКейинги куни тонг отгач, Набий алайҳиссалом Абу Ғазвоннга битта қўйнинг сутини соғиб бердилар. У ўша сутни охиригача ичмади. Шундан сўнг ундан сўрадилар: “Эй Абу Ғазвон, сенга нима бўлди?” У: “Сизни ҳақ билан юборган Зотга қасам, ҳақиқатда ҳам тўйдим”, деб айтди. Шунда Набий алайҳиссалом: “Бўлмаса-чи, кеча сенда еттита ичак бор эди. Бугун эса битта”, деб жавоб бердилар.\n“Манҳалул ҳадис” асаридан Сора ҲУСАЙН қизи таржимаси.\n“Ислом нури” газетасининг 2020 йил, 4-сонидан\nҚиймали шампиньонлар — кечки таом учун ажойиб таклиф\nДунёнинг қайси мамлакатларига коронавирус ҳамон кириб бормаган?


Ғолиблик «рецепти»: Олимпиада чемпиони бўлган биринчи ўзбек – Муҳаммадқодир Абдуллаев билан суҳбат\nТокиода ёзги олимпиада ўйинлари бошланди. Тўрт йилликнинг энг нуфузли спорт мусобақасида ўзбекистонлик спортчилар ҳам чемпионлик учун кураш олиб боришади. Хўш, олимпиадада ғолиб бўлиш нима ўзи? Бунга қандай эришиш мумкин? Бу нарсани ўз танасида ҳис қилган, ёзги олимпиадада ғолиб бўлган биринчи ўзбекистонлик Муҳаммадқодир Абдуллаев билан суҳбат уюштиришга қарор қилдик.\nСидней-2000 олимпия ўйинлари ғолиби Муҳаммадқодир Абдуллаев билан суҳбатимиз чемпион бокс сирларини ўрганган Андижон шаҳридаги бокс залида бўлиб ўтди. У Сидней олимпиадасида ғолиб чиқиш йўлидаги машаққатлар ҳақида гапириб бериш билан бирга Токиога йўл олган боксчиларимиз учун далда бўладиган тавсиялар билан ўртоқлашди.\n– Олимпиада ўйинлари ҳақида гапирганда одатда маҳаллий иқлимга, вақтга мослашиш ҳақида гапиришади. Бу қанчалик муҳим ва иқлимга мослашиш қанча вақт талаб қилади?\n– Бошқа юртга мослашиб олишга бир ҳафта ёки ўн кун етади. Аслида, спортчига об-ҳаво таъсир қилмаслиги керак. Об-ҳаводан ёки бошқа нарсадан баҳона топса, спортчи бўлишнинг ҳожати йўқ. Биз Австралияга 10 кун олдин етиб бориб, ўша ерда 3-4 кун мобайнида спарринг жанглар ўтказганмиз. Ҳозирги спортчиларда олдингидан кўра имкониятлар катта. Айтайлик, олдинлари биз чет элликлардан қўрқиб рингга чиққан бўлсак, бутун дунё энди биздан қўрқиб жангга тушяпти. Ўйлайманки, шунинг ўзи катта ғалаба.\n– Ҳал қилувчи жанглар ёки чиқиш олдидан совуққон бўлиш муҳимми ёки максимал мотивацияга эга бўлишми?\n– Ҳаммага ҳар хил: кимгадир совуққон бўлиш ёқади, кимдир рингга чиқишдан олдин бировга гапирмайди, ўзи билан ўзи гаплашиб, кимдир кулишиб рингга чиқади. Мусобақага ёшлигидан бирга бўлган ўз мураббийи билан бирга борса, жуда яхши бўлади. Масалан, устозим Марс Қўчқоров хатоларим, нима қилишимни, рингдан олдинги ва жангга чиқишдаги ҳолатимни яхши биларди. Шароитга қараб баъзида дўқ қилиши мумкин. Асосан, сиқилмасдан, чиройли ҳолатда тушунтирарди. Ютқазаётсам, зўр тушяпсан, озгина ҳаракат қилиб қўй, деб далда берарди. Ҳозирги кунда федерация ҳамма боксчиларни ўз мураббийи билан бирга олиб боряпти, бу ҳам ёшларга катта мотивация бўлади. Мураббийнинг гапига кириб, чизган чизиғидан чиқмаса, албатта, яхши натижага эришади.\n– Олимпиада вақтида овқатланиш қандай бўлади? Ўзбек спортчилари учун кўп миқдорда қази, ҳар хил гўштлар олиб кетишади. Ўйинлар вақтида яхши ейиш керакми?\n– Гўшт олиб кетиш оғир атлетикачиларда бўлиши мумкин. Улар кучли овқат ейишлари керак. Боксчилар, курашчилар эса вазн ташлашимиз керак. Шу боис асосан енгил овқат – суюқ таом, салат истеъмол қилинади. Штангачилар эса кўпроқ ва кучли овқат ейишади. Кучли овқатни ҳар ерда ҳам топа олмайсиз, шу учун Ўзбекистондан олиб борилади ва саноқли спортчиларга мажбурий қўшимча қилиб берилади. Бизга ўхшаган спортчиларга эса енгил таомлар етарли. 20 кунлаб вазнни ушлаб туришимиз керак. Шунинг учун бизга ортиқча таом керак эмас.\n– Ортга қайтиб, сизга олимпиада медаллари тақилган дамларни эсласак. Айнан ўша лаҳзада нимани ўйлаганингиз ёдингиздами?\n– Шоҳсупада олтин медални таққанингизда барибир ишонмайсиз. Чунки кучли ҳаяжон босади. Хаёлда фақат тезроқ Ўзбекистонга бориш, одамлар билан кўришиш, тезроқ шу медални кўрсатай, деган хаёл бўлади. Мен чемпионлик билан бўйнимга катта масъулият тақилишини бошида билмасдим. Олимпиада чемпиони бўлганимдан кейин билдим – кўчада юриш, одамлар билан муомала, ҳаммаси ўзгарар экан. Энди одамлар олимпиада чемпионига бошқача кўз билан қарашади, шунга сиз ҳам лаббай деб жавоб беришингиз керак экан. Қаерга борсангиз, катталар пешонангиздан ўпади, бундан ортиқ бахт йўқ аслида. 2000 йилда чемпион бўлган бўлсам, ҳозир мактабларда жуда кўп Муҳаммадқодирлар бор, бу мен учун шараф. Шу сабаб ёшлигим қайтиб келса, қўрқмасдан яна боксни танлаган бўлардим.\n– Токиога йўл олган спортчиларга нима деган бўлардингиз?\n– Биласизми, бир ой Австралияда бўлдик ва бирор марта кўчага чиқиб, айланган эмасман. Сабаби ишим фақат бокс, машғулот ва ринг бўлган. Ҳозирда Токиога борган спортчиларга ҳам ватан, зал, машғулот ва рингдан бошқа нарсани ўйламасликлари кераклигини айтмоқчиман. Бундан чалғимаслик керак.\nСиндейда яримфиналга чиққанимиздан кейин мотивация учун боксчиларни аквапаркка олиб бормоқчи бўлишди. Шунда мураббийга «Мен бормайман, дам олай, эртага куч бўлади», дедим. Залда шуғулландим, машғулотлар қилиб вазнимни ушлаб турдим ва шундай натижага эришдим. Ҳаммани хурсанд қиламан, деган спортчи куч олиши керак. Ватаним учун, халқим учун, ота-онам учун, яшаётган шаҳрим учун деган мақсад билан рингга чиқиш керак. Шунда, албатта, юқори натижага эришади. Худо хоҳласа, барча спортчиларимиз, боксчиларимиз тайёр. Ўйлайманки, улар уй ёки машина учун эмас, ватан учун рингга чиқади. Бизнинг боксчиларимиз бировдан қўрқмаслиги керак, бошқалар биздан қўрқсин.